text:
Ok, mi ta bai konta boso algu honestamente. Esakí ta mi di seis vershon di mi blòg riba e artista kreativo, Giovanni Abath. Normalmente despues di skibi 2 á 3 vershon ya mayoria di biaha mi ta kla kaba i ta satisfecho ku e teksto, pero ku e blòg akí mi no a logra esaki. E rason ku mi a tambaleá tantu asina ta pasó mi ta mashá impreshoná ku e talentonan kreativo di Giovanni i mi tabatin miedo ku mi no por a deskribí esaki bon. Ya pa tres dia kaba mi ta manda bisa Minerva ku e entrevista ta na kaminda pa tradusí, pues ku esakí awor sí mi mester lográ! I ya, semper ta mihó si no tin niun blòg riba Giovanni.
Djaluna pasá m’ a palabrá ku Giovanni, un artista kreativo masha amabel, talentoso i versátil, aktor i eskritor. A pesar di un periodo masha okupá mes p’é i su tayer, e tabatin tòg un buraku pa un entrevista. M’a bai topé na su kas i tayer na Barber (Banda Abou) i despues di un rekorido den su tayer i un introdukshon na su koleganan, nos a tuma lugá den su pòrch dilanti kas. Ku stòf den su kabei ainda, no feitá, lubidando ku mi lo a bin topé J i entre e hopi yamadanan ku e no a atendé, mi tabatin un kòmbersashon fantástiko. Kon ku nos a hasi e no por a bira un kòmberashon kòrtiku debí na su tantismo trabounan kreativo, su grupo di teater Kara, su trabou komo artista i animadó, su arte plástiko, su poesía i su mira i vishon di bida.
Laga mi purba duna un resúmen kiko Giovanni ta hasi i podisé bo por bin kai ariba di unda bo konosé. Na promé lugá e tin 6 yu, di kual dos ku su kasá Angelica Abath-Delgado. Riba enkargo e ta traha hèkwèrk, e tin un trabou fiho na Isla, pero su amor real ta loke e ta hasi banda di su trabou. Giovanni ta aktor i e tin su propio kompania di teater Grupo Kara, kaminda e ta e líder artístiko tambe. Kisas bo konosé komo aktor den e papel mashá emoshonante di Bastiaan, e man drechi di Tula, den e pelíkula tan komentá, “ Tula, the revolt”. Hopi biaha e ta wòrdu pidí pa ta animadó òf maestro di seremonia, entre otro, el a presentá e festival di tumba e aña’kí. Ku su kompania di teater Grupo Kara e ta duna treining i organisá fiesta pa mucha. Ta tremendo pa menshoná ku mayoría di biaha pa no bisa tur biaha ku e mes ta skibí, diseña i traha e dekòr pa su obranan teatral. Esaki so ta di respetá kaba, pero ainda tin hopi kos mas den tapara….
Si un dia bo tabata den temporada di pasku na Kòrsou, kasi sigur bo no a pèrdè for di bista e fiesta di lus kreativo i ekstravagante, ni tampoko e stal di pasku típiko kant’i kaminda. Último añanan Giovanni a hasi hopi trabou riba esakí. E dekorashon di pasku riba Brionplein i Wilhelminaplein den Willemstad di e aña’ki tabata su obra maetral meskos ku e stal di pasku na Post 5. Poko poko nos kòmbersashon ta bai dirigí riba su talentonan kreativo i mi ta serando konosí ku un artista di arte plástiko prometedor.
Na skol na mucha Giovanni tabata bon den obra di man i riba edat hóben e tabata bai yuda e grupo di karnaval na Banda Bou hopi. E amor pa Karnaval i traha kos pa karnaval a bini dor ku na mucha e tabata “Prins di Pancho” i el a risibí un korona mahoso i fis. Pa e hulandesnan bou di nos, na lugá di bisti un tipo di sombré, e prins di karnaval aki na Kòrsou, ta bisti un korona bunita dekorá. Giovanni no a pensa ni dos biaha i e mes a disidí di traha un kopia bunita p’e mes. J. Te dia djawe e ta hasié, traha korona pa e prins, komo un tipo di spònser, pa motibu ku e ta bisa “ku ora bo risibí algu, manera hopi trabou di karnaval, bo tin ku hasi algu bèk”.
Ku e ta hasi hopi trabou i ku el a hasi hopi tambe pa e Marcha di karnaval, pa mi ta bira bon kla awó. Mi a konosé den e grupo di Isla kaminda el a traha e trahe di Avator blou tan original (na 2014) i e spil rondo (na 2013) i e karosanan. Ya, ya mi tabata un fanátiko promé ku mi a topa é mes. Pero no por ta otro, e ta hasi hopi mas. E aña akí e ta diseña pa mas o ménos 7 grupo di karnaval diferente karosa (entre otro esun di Miss Kòrsou di 2016) i tambe un kantidat grandi di piesanan pa dilanti i mei mei di e grupo. Djis pa e Hulandesnan ku no sa nada: esakinan ta karoshi chikitu i bunita ku ta na kuminsamentu òf mei mei di e grupo.
Giovanni ta diseñá e karosa di akuerdo ku e gruponan nan deseo, i djis despues mi tabatin den mi man pinturanan kolorido i bunita di e karosa di Vice Versa. Pa despues e bai traha e piesanan akí ku algun koleganan entusiasmá den su tayer. Tambe e tin un ekipo di mas o ménos 20 hende na kas ku ta dekorá e base di e diferente piesanan i hasinan aun mas bunita. Mi ta mashá kurioso i mi ta lag’é sorpresa mi ku e piesanan bunita ku el a traha pa e marcha binidero.
Banda di hinka tur su esfuersonan di su talento kreativo den karnaval, Giovanni ta traha tambe arte moderno magnífiko. Piesanan imobil presioso pa e eksposishon di arte di Isla. Orguyoso e ta mustra mi e pòrtrètnan i e ta konta mi historia di kada unu di su piesanan. Mi ta haña nan impaktante i fuerte, tantu e imáhen komo ehekushon i e historia su tras. Lástima ku e blòg akí ta muchu kòrtiku i ademas e mester bai tokante di karnaval, pasó ami lo por skibi fásilmente dos A4 mas.
Segun nos ta bai den e kòmbersashon mi ta bira aun mas i mas impreshoná ku Giovanni su enorme talento kreativo, pero tambe di su simplesa i sabiduria. A pesar di un kantidat grandi di trabou, kada piesa ta impreshonante i bunita pa wak. E atardi ei na Barber mi tabatin un enkuentro úniko ku un hòmer úniko; nase pa ta artista!
Despues di e marcha di 2016 lo mi traha un galeria di pòrtrèt bunita riba nos wèpsait ku un resúmen di su trabou kreativo pa karnaval, asina bo mes por wak nan ku bo propio wowo!


c: text/html

text:
Cuba
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Republika di Cuba ta un pais y isla den Laman Karibe. E ta konsisti di e isla di Cuba, e isla di Juventud i varios otro islanan chiki. E kapital i suidat mas grandi di Cuba ta Havana. Santiago de Cuba ta e suidat di dos mas grandi na Cuba.
Cuba tin un poblashon di 11 mion hende, e nation mas pobloso den Karibe i tambe e isla mas grandi den laman Karibe. Su kultura i kustumbernan ta wordu forma dor di varios meskla di otro kultura inkliendo e indjannan Taino i Chiboney; e periodo di Kolonialismo Spaño, e intrudukson di Esklavonan Afrikano i su proksimidat na Estadonan Uni.
Kontenido
NomberEditá
E nomber Cuba ta bini for di e lenga Taino pero su nifikashon eksakto ta deskonosi, e por wordu translata manera: "Kaminda ten terra fertil na abundansia" (Cubao) of manera "Luga grandioso" (Coabana). Ten ku ta bisa ku cuba ten e mesun wortel Arabiko Ka'bah ku kemen tempel. I otro ta kiere ku e a wordu nombra na e suidad antiguo di Cuba.
HistoriaEditá
Era pre-kolombianoEditá
Prome ku yegada di spañnan e area tabata habita dor di e indjanan nativo konosi komo e Taino i Chiboney ku nan ansestronan a migra for di Nort- Sentro i Suramerika. E Tainonan tabata Kultivator i e Chiboney tabata Kultiva i Jag.
Kolonisashon spañoEditá
Na 12 di Oktober, 1492 Christoffel Columbus a yaga na kaminda awor yama Barancoa i a aklema e teritoria den nomber di Spaña i a duna e isla nober Isla Juan. Na aña 1511 e prome suidad spaño a wordu funda pa Diego Valdes di Cuellar na Barracoa, otro suidad a sigui despues incluyendo Havana, e futuro capital ku a wordu funda na 1515. E spañonan a esklava e approksimadamente 100,00 habitantenan indigeno ku a resisti konversion na Kristianismo ponendonan primeramente pa bai busca oro, anto den un siglo malesanan Oropeo a kaba ku e habitantenan oroginal.
Cuba a keda un possecion spaño pa casi 400 aña (1511-1898), ku un economia basa riba agricultura di plantacion, meinmiento, anto e exportacion di suki, koffie, anto tabaco na Oropa anto mas despues Nort Amerika. E trabou tabata hasi dor di esclavonan Afrikano trese na e Isla ora Inglaterra tabata manda na 1762. E grupo elitario ku tabata manda riba e plantashinan tabata tene e poder social i economico, sopporta dor di e spañonan ku a nansa na Cuba (Criollos), otro Oropeonan, anto esclavonan ku ta desende di Afrika. E poblashon na 1817 tabata 630,980 hende, di cual 291,021 tabata kolo kla; 115,691 tabata kolo skur liber; anto 224,268 tabata eclavonan.
Guerranan di independensiaEditá
Den e añanan 1820, ora e restu di Spaña su Emperio na Amerika Latino a rebelda anto forma estado independiente, Cuba a keda loyal, maske tabatin un tiki agitashon pa independiensia, lokual ku e e Monarkia Spaño a duna e isla e motto "La Siempre Fidelísima Isla" ("E Isla Semper Fiel"). Esaki tabata pasobra Cuba su habitantenan Spaño tabata depende na spaña pa handel, protekshon di Pirata i proteshon kontra un rebellion di esklavo, anto pasobra nan tabatin mas miedu di e kresementu di poder di Estados Unidos ku nan tabata desgusta mandamentu Spaño.
Dies aña di GuerraEditá
Independensia di Spaña tabata e motivo di e rebellion di 1868 ku Carlos Manuel de Céspedes como lider, resultando ku un conflicto basta largu ku a ceda nombra Guerra di dies aña. Estados Unidos a ninga di reconose e nobo gobernashon cubano, ounke hopi pais Oropeo si a hasi'e. Na 1878, e pacto di Zanjón a caba ku e conflicto ku Spaña ku a kiere di duna mas autonomia na Cuba. Na 1879–1880, Patriotico Cubano Calixto Garcia a attempta pa kuminsa un otro guerra, conosi como e gueraa chikitu, pero e la haña tiki soppurto.
Periodo entre e guerrananEditá
Esclavitud a wordu abolisa na 1886, aunke e minoridat ku ta desende di Afrika a ceda oppresa socialmente i economicamente. durante e periodo aki, pobresa pafo di stad provoka pa e revolushon Spaño di 1868 anto su devastashon a kousa hopi emigrashon na Cuba.
Durante e añanan 1890' agitashon pro-independensia a ceda reviva na parti pa rabiamentu di e nobo restikcionan pone na Handel Cubano dor di Spaña anto hostilidat dor di Spaña su administracion oppresiva i incompetente di Cuba. Un par di Spaña su promisianan di e pakto di Zanjón a ceda cumpli.
Guerra di 1895Editá
Na 1892, un dissiente exila, José Martí, a funda e Partido Revolutionario di cuba na New York, ku e meta pa haña independensia Cubano. Na Januari 1895, Martí a biaha bai Montecristi, Santo Domingo pa traha huntu ku Máximo Gómez. Martí a skibi su miranan politiko na e manifesto di Montecristi. Bringamentu contra e leger Spaño a kuminsa na Cuba riba 24 di February 1895, pero Martí no tabata por a yega Cuba te ku 11 di April 1895.[23] Martí a wordu matá na 19 di Mei 1895, na e batalla di Dos Rios.[23] Su morto a immortalis'e anto e la bira un di Cuba su heroenan nacional.
E ront di 200,000 Spañonan tabata hopi mas ku e groupo chicitu di rebeldenan ku a usa hopi taktika di guerilla i sabotage. E Spañonan a cuminsa un campaña di supreshon. General Valeriano Weyler, gobernador militar di Cuba, a cue e luganandi cunucu anto huse como lo ke e tabata yama reconcentrados, discribi dor di observadonan internacional komo "suidatnan fortifika". Esakinan ta konsidera hopi biaha como e prototype pa e kampanan di konsentrahson di siglo 20. Entre 200,000 i 400,000 Suidadernan Cubano a muri di hamber i di varios malesanan di e campamentunan, numbernan verifika pa Krus Kora i e Senator Merikano Redfield Proctor. Tropanan Merikano i Oropeo a protesta contra e conducto Spaño riba e isla.
Guerra -MerikanoEditá
E barco di batalla Main a yega na Havana riba 25 di January 1898 pa offrese proktekshon na e 8,000 Residentenan Mericano riba e isla, pero e Spañonan a mira es aki como un intimidashon. Riba e anochi di 15 di februari 1898, e Main a explota den e haf, matando e 252 hendenan abordo; un otro 8 hende a muri di nan heridanan sobre di siguiente anochinan.Na

robotstxt: allowed

filter: keep


text:
Religion
Un Religion ta un set di kerensia a kaso di naturalesa, e nifikashon di e universo, especialmente ora ta wordu kere ku e la wordu traha dor di un kosa supernatural of otro eventonan, ku normalmente ta involvi ritualnan anto devosion, anto varios biaha ta implementa un kodigo moral ku ta governa e bidanan di e partisipantenan.
Aspekto di religion ta inklui narrativo, symbolismo, kerensia, anto praktikanan ku mester duna nifikashon na e praktikante su experiensianan den bida. Ku e nifikashon na sobri un dios of varios dios of un berdat ultima, religion ta identifika kommunmente dor di e praktikante su resamentu, ritual, meditashon, musika anto arte, i mayoria biaha ta mara na Sociedat anto Politika. E por focus spesifikamente riba un un klaim supernatural, metafisikal, of moral riba di e realidat (e universo of naturalesa humano) ku por por kontene un set di leinan religioso anto etiko i tambe un manera di biba partikular. Religion tambe e emkompasa tradishon ancestral i kultural , literatura, historia, i mytologia, i tambe kerenisa personal i experiensianan religioso.


text:
Acido den stoma of refluho di acido ta un condicion transitorio cu mayoria di e poblacion a experimenta algun biaha den su bida y cu por wordo compaña di otro sintomanan manera kimamento cu ta extende di e boca di stoma pa e slokdarm (esofago).
Den ocasion e mescla di alimentonan inadecua por causa indigestion y malestarnan frecuente cu ta manifesta den forma di acides. E condicion aki no ta grave riba su mes y por wordo trata facilmente mediante antiacido cu por cumpra sin receta na botica of hasta cu un cuchara chikito di baking soda mescla den awa por sirbi.
Si e acides di stoma prolonga durante tempo y ta sosode acusadamente, esaki por responde na otro patologianan mas complica cu por wordo supervisa pa un specialista pa determina su condicion. Algun di e causanan cu ta genera e patologia aki di forma recurente por ta entre otro:
Ulcera na stoma of Cancer na stoma.
Cualkier di e enfermedadnan aki tin entre su sintomanan principal di acides na stoma y ta diferencia di acides transitorio, caminda cu e ta manifesta di forma recurente y cu episodionan di sintomatologia persistente.
Ademas di e causanan aki, embaraso tambe por causa acides na stoma permanente cu ta manifesta mediante cu e estado di gestacion ta avansa. Den e caso aki no ta existi tratamento pasobra no ta trata di un enfermedad y e condicion ta baha cu parto.
Acides na stoma causa pa embaraso ta tuma luga pasobra e organonan di e muhe ta desplasa pa traha luga pa e ser nobo cu ta wordo forma y esey ta implica cu e stoma ta haya su mes presiona y ta produci kimamento durante comemento, pero aparte di ta desagradabel, e condicion aki no ta implica riesgo alguno, ni pa e mama, ni pa e futuro baby. No obstante, por evita alimentonan cu ta causa kimamento di stoma.
Causa, diagnostico y tratamento
Gastritis cronico:
Aunke e por ta debi na multiple causa, e principal factor di riesgo ta e infeccion pa e bacteria Helicobacter Pylori, cual ta produci ulceranan peptico y di stoma. E infeccion por pasa desapercibi pa mayoria di hende, pues habitualmente ta confudi su sintomanan cu esun di indigestion.
Acides di stoma ta un di e sintomanan persistente di gastritis y e unico forma di detecta e infeccion door di pylori, ta mediante un biopsia intestinal of prueba di aliento cu urea, aunke e di dos opcion aki ta menos confiabel cu e prome y su tratamento ta consisti den tumamento di triple antibiotico componi pa un set di proton, amoxciline y claritromicine durante dies dia.
Ulcera na stoma:
Ora cu no ta trata di gastritis, den ocasion por genera un ulcera di stoma cu por bira pio y por produci hemoragia. Den e caso aki e sintomanan ta manifesta di forma agudo y ademas di acides di stoma, e pashent ta sufri un fuerte dispepsia durante of durante cumidna aunke cu e purba di come poco. Den e caso aki, e diagnostico ta pasa door di e mesun pruebanan cu gastritis cronico pa determina e infeccion di H. Pylori, pero ademas ta tuma luga diverso analisis di sanger pa determina anemia y su corespondiente deficit di vitamina B12, B9 y Hero, cu den e caso di ta positivo, tin cu inclui como tratamento coadyuvante hunto cu antibiotico triple. Den algun caso di ulceranan manifesta, tin cu ripiti e tratamento te cu hasta tres ocasion.
Cancer na stoma:
Cualkier di e patologianan anterior cu ta manifesta di manera cronico of no a wordo trata por ocasiona cancer na stoma, cual ta produci door di iritacion intermitente di e tehidonan, independientemente cu e condicion a wordo genera pa un foco infeccioso of pa kimamento persistente.
Acides di stoma y dispepsia tambe ta sintomanan frecuente den cancernan gastrico, pero den e caso aki e pashentnan ta experimenta fuerte dificultadnan pa traga cu hunto cu sacamento of saca sanger ta haci cu ta bay den un alerta. Pero e sintomanan aki sa asocia na etapanan avansa di e enfermedad, ya cu den su fasenan inicial no ta diferencia demasiado di e enfermedadnan exponi anteriormente.
E diagnostico ta inclui hemograma completo, esofagogastroduoden, oscopia cu biopsia y examen coprologico pa determina si tin sanger den e deposicionnan.
E tratamento ta inclui cirugia, kimoterapia y radiacion den funcion di e fase cu wordo diagnostica y e tipo di cancer. Sufri di esofago di Barret y ulcera di stoma debi na infeccion door di Pylori, ta aumenta exponencialmente e posibilidadnan di padece di un cancer di stoma den futuro y e pashentnan cu ta sufri di tal enfermedadnan mester somete nan mes na analisis y revisionnan frecuente.
Remedinan di cas
Remedinan casero pa acides ta algo comun. Nos lo cita algun di e remedinan casero mas conoci pa kita acides.
1. Baking Soda cu lamunchi y awa.
Ta un remedi hopi uza, unda cu e baking soda ta wordo mescla cu un glas di awa y lamunchi pa yuda calma e acides cu por ta fluyendo den nos slokdarm. Ta recomendabel pa tuma como maximo dos biaha pa dia pa controla e acides.
2. Yoghurt Natural
Yoghurt natural ta yuda calma e sistema digestivo alabes cu e ta yuda preveni acides. Ta recomendabel pa tuma 2 yoghurt pa dia.
3. Infusion di lechuga
E infusio of thee di lechuga ta hopi bon pa relaha nos organismo y tambe ta bon pa calma acides di stoma. Si nos tuma un infusion of thee durante nos desayuno ta yuda nos preveni durante dia problemanan digestivo.
4. Thee di ginger
Ginger ta un di e remedinan mas antiguo riba acides di stoma. E ta yuda na mantene un corecto balanse di pH den e stoma. Tuma un thee of infusion di ginger caminda bo ta mescla un cuchara di e reis di ginger raspa.
5. Bals
Kauw un bals ta yuda aumenta e fluho di scupi cu ta yuda disminui e acides di stoma y ta proteha e slokdarm di acido gastrico. Ta consehabel pa kauw bals sin sucu of cu tin xilitol.
Conseho y recomendacion
E miho solucion pa evita e problema aki ta su prevencion. Nos ta cita algun bon recomendacion pa preveni y evita e acides di stoma:
1. Bebe hopi awa durante dia.
2. Hiba un dieet sano y abao den vet, evitando cumindanan hasa, pica, hopi colorante y conservadornan artificial, koffie, chuculati, alcohol, softdrink, siboyo curu, knoflok, binager.
3. No come pura y kauw bon e cuminda.
4. Evita come net prome cu bo bay drumi. Ora bo ta drumi, e cuminda no ta procesa bon den e aparato digestivo, ya cu e tin un punto di gravedad diferente.
5. Stop di huma. Tabaco por aumenta e secrecion di acido y reduci e produccion di scupi, cual ta yuda neutralisa e acido.
6. Evita of reduci di obesidad y sobrepeso, den e caso cu bo tin esaki.
7. Evita pa haci ehercicio of posturanan complica of sak despues di come. Si bo por haci ehercicio pero hopi suave, of djis cana.
8. Evita e uzo di prendanan preta of uza un faha hopi preta.
9. Evita stress. E realisacion di ehercisionan di meditacion, relahacion, yoga of tai chi ta yuda hopi pa preveni e sintomanan aki.
10. Si e sintomanan ta persisti, consulta cu bo dokter. Tin medicamentonan cu por yuda coregi e sintomanan aki, alabes cu tambe tin medicamentonan cu por produci acides. Pa ambos caso unp rofesional di salud por indicabo loke mas ta adecuado pa sigui.
Fuente:http://mundoasistencial.com/remedios-caseros-para-la-acidez-estomacal


text:
Recept - Empana ta parse pastechi dor di e forma ku eta, pero eta wordu traha ku hariña di pan.
Ingredients:
Reyeno
1 tomati median
1 siboyo mediano
1 promenton
2 kuchara di alkapara
3 kuchara di rasenchi
3 kuchara di manteka
1 liber di karni mulá, of tuna, uster, bakiou ets.
Un par di aseituna kòrtá chikitu
Mansa
4½ kòpi di awa
1 telep di salu
4 kòpi di ariña hel
1 kòpi di keshi raspá
2 banana moli machiká
1 kòpi di ariña di pan
Zeta dushi
Preparation:
Prome ku tur kos nos ta prepara e reyeno, esta ta kushina e karni of tuna of loke sea huntu ku tur speserijnan den manteka pa despues laga nan para fria. Awor pa e mansa mes ta pone e awa herebé ku e salu.
Basha e ariña hel aden na poko poko i traha un funchi moli. Kaba ta agrega e keshi raspá i e banananan machiká. Drei nan bon den otro i lag’é para fria. Ora e fria, ta basha e ariña di pan aden i mansé.
Awor ta muha un serbètè, trosé i habrié riba mesa i pone tres kuchara di e mansa riba e serbètè i plat e mansa. Pa sigi ta saka un kuchara di e reyeno pone riba e mansa na un banda, pa asina por boltu mitar banda tap’é.
Korda si dobla e rant. Awor nos ta pone nan asa den seta dushi bon kajente, te ora nan bira bunita bruin.
Ora saka nan for di e zeta pone nan riba un pida scottowel pa nan por skore e zeta.


text:
Sint Maarten ta hopi atraktivo pa estranheronan. Diariamente estranheronan ta drenta e pais di manera legal i ilegal. Un grupo di e hendenan ei ta disparsé den ilegalidat. Un otro grupo ta purba di sali di manera ilegal - i no rara bes masha peligroso – for di e pais pa asina purba di traha un bida nobo un otro kaminda.
E konsekuenshanan di e oumento ilegal di poblashon ta diverso: desempleo ta oumentá, infraestruktura ta sufri bou di e oumento di usadó, salubridat públiko no ta sufisiente (pasó e ta ekipá pa un sierto kantidat di habitante) , tin insufisiente enseñansa, kriminalidat ta oumentá, kual tin un efekto negativo riba turismo etc. Hendenan ku estadía ilegal lo bira víktima mas lihé di eksplotashon, ku simpelmente ta desemboká den trata di hende.
Riba 20 di yüni 2011 un Memorandum of Understanding (MOU) a wòrdu firmá dor di Ministernan di Hustisia di Ulanda, Aruba, Kòrsou i Sint Maarten.
Den e MOU a establesé e kompromiso ku kòntròlnan dirigí ta tuma lugá pa ku señalnan di trata i trafikashon di hende, tantu pa e prosesonan di kòntròl di frontera i di atmishon komo pa e sektornan vulnerabel, manera prostitushon, servisio, konstrukshon, supermerkado, pakusnan ku ta bende merkansia luho i hóreka. E kòntròlnan aki ta tuma lugá dor di timnan multidisiplinario, ku ta konsistí di personal di e servisio ku ta responsabel pa kòntròl di frontera, salubridat públiko, inspekshon di trabou.


text:
E preparacion pa cu e Aruba International triathlon ta den full swing. Despues cu Aruba Triathlon Association a organisa e tremendo Boulevard Race a pone tur cos bek na ordo pa asina diadomingo awor organisa un otro tremendo evento pa nan tri-atletanan e biaha aki e tan gusta Guardian Group Sprint Triathlon. E evento di Sprint Triathlon lo ta programa pa cuminsa pa 7’or di mainta y lo ta na e luga di custumber esta Boca Catalina na Malmok.
E evento di Sprint Triathlon lo ta uno veloz mirando e distancianan cortico cu tin cu wordo recori pero mas cu claro e intensidad lo ta uno halto. Pa loke ta e participacion pa cu e careda di Sprint Triathlon, e categorianan lo ta den Super Sprint(Kids te cu 14 aña) unda nan lo mester landa 375 meter, core bicicleta 10 kilometer y finalisa cu 2.5 kilometer core na pia. Den e Open Relay Kids lo mester landa e 375 m – core bais 10 km y core na pia 2.5 km
Den e categoria di Junior & Adulto Male, e distancianan recori lo ta un tiki mas. Aki cada atleta lo mester landa un total di 750 meter, core bicicleta pa 20 km y finalisa e competencia cu un 5 km careda na pia. Por ultimo den e categoria Female Open 15+, aki e tri-atletanan femenino mester landa 750 m, despues core bicicleta un total di 20 km y finalisa nan careda na pia cu un recorido di 5 km. Den e Open Relay esakinan lo mester landa 750 meter, core bais 20km y termina na coremento na pia cu ta e 5km
Stichting Sportsubsidie Aruba a subsidia e competencia di Sprint y Super Sprint Triathlon organisa pa Aruba Triathlon Association.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.


text:
ORANJESTAD(AAN)—Defendiendo su corona cu exito Mary Jane Vrolijk ayera anochi a bari cu tur premio cu tabata tin pa e concurso hubenil di tumba, y por mire aki mey mey di Eshlaine Panneflek y Zhaisky Kock e otro dos premiadonan di e categoria hubenil.
Den categoria infantil e ganador a resulta Sendy Loefstop cu ambe a defende su corona cu exito y por mire aki mey mey di Genevon Maduro, Xenon Daal, Asia Libiee y Jayvic Piar, otro premiadonan di e categoria infantil. Mary Jane gana premio di trahe carnavalesco, canante mas popular, mas popular di social media y ademas a termina como Ganadora absoluto di e festival. Den Popo ta informa por lesa di e concurso infantil y hubenil di tumba di ayera anochi y di e premiacion cu tabata tin pa e varios participantenan.


text:
Noord: Dialuna anochi algo prome cu 8’or y 45 presencia di polis ta wordo pidi cu urgencia pa un atraco arma cu a caba di tuma lugar na un cas di famia na Noord.
Na yegada polisnan ta bin compronde cu dos homber arma a drenta un cas di famia y a atraca e habitantenan, esaki a sosode den presencia di muchanan menor di edad. Un persona a keda herida, e cas ta keda den e mesun area caminda algun aña pasa desconocidonan a asesina cruelmente e conocido Dyron Franken.
Presencia di ambulance a wordo pidi pa e persona cu ta herida, tambe slachtofferhulp a wordo pidi pa motibo cu e muchanan cu a presencia e atraco aki a keda basta spanta.
Atraco team na caminda
E atracadornan tabata bisti na preto cu muts preto y tabata papia spaño.
Aki rato mas informacion y mas imagen


text:
Ta hasi bots bai traha na cryptotrading?
Di bots ei den forma di software, e, den mayoria di e kasonan, traha direktamente ku krio en interkambio kla interfaz di program (API). E meta di e bots ta hasi outomátikamente e transacties ku active: na aki, e bos di despues un analisis instalado di informashon di negoshi i, basa riba e dat contenido, tuma decision riba e fin di transicion. Dependiente di e strategia skohí, stablesé di parámetros i stablesé hink', un komersial por skohe un di e kuater tipo di bos:
E merkansia di bos analisá e informashon aseptashon di e krio en exchange, bai tuma decision riba e kumpra i benta di cryptocurrency den servisio di parámetros skohínan pa e komersial. E tipo di bots por ta personal pa traha ku vários parámetros bai biaha, òf bo por utilidat e strategia predefinishon ku tabata desarrollados pa analista.
Di arbitrahe bot monitoriá e kambio den e motivacion di Cryptocurrency na varios interkambio i e realisashon automatic di transicion pa haña ganashi di e diferensia di preis.
Personal bot, òf pidi pa e bos, ta utilisá pa hasi transacties ku parámetros predefinishon ku ta tresebo anualmente òf ta celsius e asina automatisa.
Bot Scripts ei den forma di software básiko, riba e het di kual e aparato mei formá di forma independiente di traha di bo. Utilidat pa e negoshante experimental ku konosé e enerzijds di e negosiashon den Grupo Negoshi.
Riesgo di e Merkansia di e Bos di Grupo Negoshi
Software defekto: no ta tur e dispone na e actividad di bots a wòrdu tirá pa un grupo di desarrolladores profesional i experimental grupo komersiantenan. Na otro kaminda, di bo, den su kódigo a kometé un eror, no solamente por ta insufisiente, awor e ta e motibu di importante pérdida finansiero, spesialmente den kombinashon ku malu strategie skohí. Por ta asina, pa komersio preferá e kastigu vota únikamente prueba bot, ku un influensia di abilidat i un abundantemente dama di hermana.
Instantie colors di cryptocurrency: cryptocurrencies ta final parha ku ta bula active, no ta firme kontra cola. Asina, di juni 2017, den e GDAX exchange, komo resultado di un importante bon, e preis di e kaminda aéreo a baha na $ 319 bai na 10 cuentos. Komo resultado, di komersiantenan ku no ta stipulá pa velosidat e perdida, den pregunta di segunda, pasenshi nos perdida. Den e konosemento, algun komersiantenan ta seif pa bo bots ta hende por traha solamente den situations initiales i un experimental komersial ta produci di forma mas prensa ku e ta sinta den e negoshi.
Opreshon: e negoshi no reglamentu, cryptocurrency di kasonan di opreshon ta produsí ta bai fini, bai traha huntu ku e bos no ta di excepcion. Den Desèmber Di 2017, e Hexabo esta bo aktualmente pero den e negoshi, e bloqueo di salario’c kapital, di suspenshon di pafó di e krio moneda, i despues a laga ta funshoná, presidente, dor di manda di tur e kapital di e desarrolladores di e plataforma. E, ta bon na un komersial, bo mester evitá popular liber bot, pasobra, ademas di ku nan, por deskargá software balioso, e propósito di kendenan tin tin acceso na un privá atras klave òf utilidat e komersial’c no na un manera na.
Popular Bot pa Cryptotrading
3Kome ta un popular paga bo automated cryptotrading, e ta traha huntu ku e tipo di interkambio manera Beatrix, Bitfinex, Buska, Bista, Cuki, Plania, GDAX, Cryptopia, Huobi i BOT. Ofresé un gran coleccion di cartera diversidat ku e usuario por skohe pa meskla òf na su funshon komo un produkto amalia na e siguiente di e kondishonnan di negoshi. E proporshon pa e funshon simultáneo di òrdu stap en las i nace en profil. Tin kuater chumbu di inscripcion – “Inicia” pa $ 30, “Di komersio” pa $ 50, “Profeshonal” pa $ 100, asina tambe “Individuo” ta bon.
Cryptohopper ta un bida na nubia paga bo ta funcion inclui si e aparato’c grupo ta desconecta paga òf. E negoshante experimental mei personal di forma independiente di traha di bo, mientras ku prinsipionan por hasi uso di e “pasahero automatisa”. E bot tambe por analisá i kontrolá e efektivo di e sistema di merkansia di señalnan a traha riba e pasa (pakket), e tin un pidi Stap En Las algoritmo di controle, i por ora korektamente riba vários interkambio. Tin tres tipo di inscripcion mesa – pa $ 19, $ 49 i $ 99. Un analisis mas instalado di e plataforma e por haña aki.
Cryptotrader ta un di esnan mas popular na e nubia cryptobots pa komersio. Soportá tin un gran kantidat di krio en pida i e interkambio. Mester ta kompletamente personal pa e salario. Ofresé backtesting i produktonan strategico den e funcion na, bo mag di e usuario strategie di komersio. Tin sinku chumbu di inscripcion mesa: pa 0.0018 BTC, 0.0025 BTC, 0.0045 BTC, 0.0086 BTC i 0.0214 BTC.
Haasbot ta un plataforma di train automatisa, e intenshon di, promé di tur, di prueba di boton en komersiantenan. Utilidat strategie barbados di e tecnica di análisis di dat. Aki bo ta trata i e tin tres chumbu di inscripcion annual: e permiso “Prinsipionan” pa 0.073 BTC, “Simpel” pa 0.127 BTC i e “Ekstendí” permiso, na e kosto di 0.208 BTC. Dependiente di e permiso adquirida, e usuario mei formá lorá interesado bot ku ta kapas pa hasi un kantidat di funcion distinto.
Gek tin un programa gratis di kódigo habri bo ku e por drama na GitHub. E ta bunita simpel ta uza, tin dialogo paso pa paso e tradishonnan, ku ta di abilidat pa e nobato. E tin un interfaz moda, mei pakket strategie i visual e resultado di e negosiashon. Na otro kaminda, di bo software ta ehekutá den mayoria di e sistema aparato.
Zenbot ta otro di e kodigo habri bo pa beton, e negoshante. Di bo di usuario mei deskargá e kódigo i hasi notificacionnan di trabou, i su algoritmo ta disponé pa prinsipal sitemap aparato. I, tin diferensia di Gek, Zenbot por hasi haltu vishonnan di transicion i usa e oportunidat di arbitrahe. Sinembargo, den e grupo di e komunidat ta hasi ku ta konsistí di bo no tin aktualisá pa hopi tempu, i por ta asina no tin e oportunidat di traha ku nobo i popular interkambio.


text:
Absin6io
'Absin6io' se parece a 'absintio', ¿Con absin6io querías decir absintio?
Absin6io tiene 8 letras
Definición de absintio aquí
Resultados de búsqueda:
Resultados de imágenes:
Youtube: absin6io
Nube de palabras :
- absintio zbsintio sbsintio wbsintio qbsintio avsintio ansintio ahsintio agsintio abaintio abzintio abxintio abdintio abeintio abwintio absuntio absjntio abskntio absontio abs9ntio abs8ntio absibtio absimtio absijtio absihtio absinrio absinfio absingio absinyio absin6io absin5io absintuo absintjo absintko absintoo absint9o absint8o absintii absintik absintil absintip absinti0 absinti9


text:
E di dos debate politico di Camara di Comercio lo tuma luga dia 17 di Augustus, den e Grand Ballroom di Marriott Hotel. Durante un conferencia di prensa Sr. Kawiesh Misier, Vice Presidente di Camara di Comercio, a splica cu e debate aki lo ta uno diferente compara cu esun prome.
E prome debate a bay hopi bon di cual Camara di Comercio a haya hopi bon feedback y comunidad a gusta e debate aki organisa pa Camara di Comercio. Ta hopi importante pa na Aruba sigui cu debatenan, sigui papia cu otro y mas importante, motibo pakico nos debati ta pa nos skucha di otro, kico ta nan punto di bista.
E di dos debate lo ta un poco diferente cu e di prome. Nan tin hopi confianza cu e debate aki lo ta exitoso y cu lo por logra e meta di haci e pueblo mas consciente pa ken y con pa vota.
E prome debate di Camara y e di dos debate di Millenials tabata exitoso, pero tin posibilidadnan di mehoracion.
DEBATE
E prome debate tabata mas un di puntra y contesta y awor ta bay den direccion di un debate mes. E biaha aki cada partido ta haya oportunidad di reacciona ariba e otro candidatonan. Bo no ta ataca ariba ultimo 4 pa 16 aña pero ta ataca ariba e argumento di loke nan ta trece dilanti, y cu bo mesun argumento lo mester bisa si e ta un argumento ta valido. Esey ta meta di un debate.
E biaha aki e moderador lo tin mas autoridad di follow up ariba e preguntanan y ta mas estricto. Sigur si e contesta no ta contesta e pregunta, e moderador di hala atencion di e lider pa duna contesta ariba e pregunta cu a wordo haci.
Camara di Comercio a skucha e pueblo cu e prijs ta un tiki halto, aunke tur otro evento di Camara di Comercio semper ta den marriott y semper ta 100 florin. Pero e biaha aki, door cu tin dos debate, nan a baha e prijs un tiki mas.
E debate ta hopi importante, sigur cu nos ta biba den un sistema democratico, caminda cu tur hende su voz ta conta. Por ultimo, Sr. Kawiesh Missier kier pa tur e generacionnan ta consciente di e sistema, di diferente partido politico cu tin y pa nan ta consciente pa ken nan ta bay vota.


text:
ORANJESTAD (AAN): E symposium aki lo tuma lugar Diasabra, dia 22 di september 2012 na Crystal Theater na Renaissance Resort & Casino
y lo ta di mainta 9.00 a.m. te atardi 4.30 p.m. Pa esnan cu ta corda, e prome Symposium di Aruba Heart Foundation tabata un exito rotundo cu mas di 400 persona atendiendo.
Despues di duna Bon Bini na tur presente door di Presidente, Señora Velma Daal, e Symposium lo worde habri door di Medical Director di HOH, Dr. Jaime Falconi, sigui pa un prologue di Dr. Carlos van Leeuuwen, Cardiologo di Cardio Clinic Aruba.
E biaha aki lo bay tin 7 orador di exterior, cada uno experto riba nan tereno.
Di e hospitalnan di Colombia, na unda AZV ta manda nan pacientnan lo tin :
* Dr. Jose F.F.P. Saaibi Solano di Fundacion Cardiovascular na Bucaramanga.
* Dr. Nilson Lopez Ruiz di Pablo Tobon Uribe Hospital na Medellin
* Dr. Luis Frennando Pava di Fundacion Clinica Valle de Cardio del Lili na Cali.
Di Florida, U.S.A. lo tin :
* Dr. Marcus St. John
* Reginal Laroche
* Dr. Hakop Hrachian Haftevani , tur di Baptist Health
Tambe lo tin Dr. Jeannouel van Leeuwen, di SEHOS, Curaçao.
Ticketnan ta na benta y ta bayendo hopi lihe. Lo bay tin dos coffee break y un lunch break.
Aruba Heart Foundation ta spera di por welkom hopi dokter (pa kendenan tin accreditatie) y demas profesionalnan den e ramo di salubridad, pa asina nan haya mas informacion pa nan cuido diario na patientnan.
Tambe ta spera cu dunando posibilidad na tur hende (publico en general) pa atende e Symposium, esaki lo yuda pa compronde cu tur tin abilidad y poder pa drecha nan salud substancialmente.


text:
Candidatonan riba lista di partido MEP, cu kisas ta wardando riba nan number manera Guillfred Besaril, Chris Romero, Ady Thijsen. Ya caba riba caya ta sintiendo e rumornan, e noticianan cu kisas, nan tambe lo a tende of no ta tende di dje. Lider di e partido Evelyn Wever-Croes a splica cu e tambe ta tende dicho rumornan. E ta haya basta hende preocupa pa e rumornan ey. Por bisa cu ta rumor nan ta. Ningun hende no a haya nan number ainda y ta awe ta cuminsa cu e proceso eynan. Ora cu ta papiando cu cada persona, lo por ta mas sigur cu si lo tin hende cu lo haya esaki un problema si of no. Di experiencia el a traha un lista. Esun prome ta sr. Nel Oduber a trah’e, pero e ta combersa cun’e, ta consulta cun’e y e ta bisa di experiencia semper tin hende cu ta keda menos contento cu e number. Ta un cuestion di splica.
Loke nan a bin ta haciendo ta un trabao hopi grandi cu ta crece e partido. Tur hende ta sinti esaki tambe. Esaki ta un otro eleccion cu cuater aña pasa. Na e momento aki no tin ningun problema, pasobra e lista no ta traha ainda, ni number. No ta spera cu lo bay tin problema riba e tema akinan riba cuestion di number. Tur hende ta sinti e lift. Tur hende a traha duro pa yega asina leu, unless cu ta bay haya noticia cu bo no ta bin mas riba lista, y esey ta bira decepciona pasobra kier ta parti di e winning team. No ta spera problema, segun Wever-Croes.
E cuestion di number cu cada biaha ta wak’e di nobo. Ta mira diferente aspecto. Por mira e cantidad di voto cu nan a haya anteriormente, ta mira e districto cu nan ta bin di dje y kico nan ta representa. Ta mira nan performance durante cuater aña. Ta mira cuanto bishita nan a haci y con popular nan ta. Diferente aspecto cu ta tene consideracion cun’e, prome cu yega asina leu.
Segun Wever-Croes, e biaha aki, compara cu cuater aña pasa, a bay diferente. Esnan cu a bin nobo aden, ningun no tabata tin exigencia di number. Esnan cu a bin exigi number no a bin riba e lista. Pasobra nan no tabata kier a give in na e presion eynan. Tabata kier tin e canvas pa ta full bashi, e ora por traha un lista hopi mas cu flexibilidad.
Di esnan cu ya ta den partido y cu ta siguiendo cu nan, tampoco no a bin exigencia. Indudablemente tin su area di experticio cu kier profila riba dje. Ora cu drenta politica ta den cierto momento e kier yega den Gobernacion. Algun ta yega lihe, algun ta tarda poco mas pa yega. Cu aspiracionnan tey, ta sano. Pero si e aspiracion mester para den caminda di e bienestar di e partido y bienestar di e pais, ta un problema. Pero ta spera cu e no lo bira un problema e biaha aki.
Evelyn Wever-Croes: No ta spera ningun problema pa loke ta numeracion di candidato riba lista di MEP
Candidatonan riba lista di partido MEP, cu kisas ta wardando riba nan number manera Guillfred Besaril, Chris Romero, Ady Thijsen. Ya caba riba caya ta sintiendo e rumornan, e noticianan cu kisas, nan tambe lo a tende of no ta tende di dje. Lider di e partido Evelyn Wever-Croes a splica cu e tambe ta tende dicho rumornan. E ta haya basta hende preocupa pa e rumornan ey. Por bisa cu ta rumor nan ta. Ningun hende no a haya nan number ainda y ta awe ta cuminsa cu e proceso eynan. Ora cu ta papiando cu cada persona, lo por ta mas sigur cu si lo tin hende cu lo haya esaki un problema si of no. Di experiencia el a traha un lista. Esun prome ta sr. Nel Oduber a trah’e, pero e ta combersa cun’e, ta consulta cun’e y e ta bisa di experiencia semper tin hende cu ta keda menos contento cu e number. Ta un cuestion di splica.


text:
Diadomingo pa mas o menos 9:30pm, un pareha canando cerca di Biblioteca Nacional den George Madurostraat a presencia con un homber tabata maltrata un hende muhe malamente. E pareha a intermedia y e homber a wanta e abusado pa e no sigui golpia e señora. A yama Polis.
Ora Polis a cuminsa investiga, a resulta cu e homber ta ex-casa di e señora. Nan a haya un discusion te cu e homber a bahe for di su auto y maltrate cu mokete y skop na suela.
Despues di intervencion di Polis, e señora a opta pa NO entrega keho contra e homber. Es mas, na final el a dicidi di sigui cu e homber mes den auto pa bay cas.
Polis a mustre riba e hecho cu e ta expone su mes asina na mas maltrato, pero e señora a scoge pa sigui cu su “ex”.


text:
Lenk
Papiamentu.info ke amplia e parti aki ku mas weblinks ku ta posibel kaminda un i tur por haña informashon tokante di e lenga papiamentu i tambe otro inisiativa nan ku por yuda papiadónan di nativo papiamentu mehorá nan kalidat di skirbi i lesa na papiamentu. Banda di esaki por haña un bista di diferente ‘ blogs’ i columns, algun di nan skirbi na papiamentu, ku tin temanan aktual ku ta konserní nos tur.
Fundashonnan Top Blogs Siña papiamentu Revista online Ensiklopedia
Fundashonnan
Fundashon pa Planifikashon di Idioma
E fundashon tin komo meta pa promové idiomanan relevante den nos komunidat i pa regulá e situashon lingwístiko. Konkretamente FPI su tarea den esaki ta pa hasi trabou preparatorio i ehekutivo relashoná ku idiomanan relevante den komunidat, manera entre otro papiamentu, hulandes, spañó i ingles. Di e diferente idiomanan den komunidat, papiamentu ta esun ku ta haña mas tantu atenshon i e idioma ku tin mas tantu papiadó nativo.Si bo tambe ke hasi uzo di papiamentu na e manera korekto ata aki un programa ku lo por yuda bo ku esaki. Kual ta sostené ‘Papiamentu den Era Digital’. http://palabra.fpi.cw
Fundashon SPLIKA
SPLIKA ta para pa Stimulá Papiamentu Literatura i Informashon riba Kultura di Antianan abou.Meta prinsipal di SPLIKA ta pa krea oportunidat pa interesadonan por drenta o keda den kontakto ku kultura antiano, partikularmente ku idioma papiamentu. Ademas SPLIKA ta kontribuí na proseso di rekonosementu ofisial di papiamentu. Tambe SPLIKA ta sostené uzo di papiamentu komo idioma di enseñansa.
Fundashon Akademia Papiamentu
Fundashon Akademia Papiamentu ta un instituto profeshonal ku miembronan íntegro i kapas pa protehá, reforsá i promové e idioma papiamentu na nivel di un idioma regional apresiá, aseptá, rekonosé i respetá ku tur derecho di un idioma regional minoritario den reino hulandes.
Top Blogs
Huntu Korsou blog
Huntu Kòrsou Blog ta un blog ku un mishon, pa inspirá lesadónan dor di proyektá proyekto nan ku ta kontribuí na un mihó kalidat di bida na Kòrsou. Huntu Kòrsou Blog ke logra realisá un komunidat kaminda habitantenan, organisashon i gobièrnu ta traha huntu pa benefisiá Kòrsou. www.facebook.com/HuntuKorsou
T’Aki mi ta beba
T’Aki mi ta beba ta wòrdu forma dor di un grupo di hóben profeshonal i entusiasmá ku roots den Caribe, i ku opinion severo i pashon pa skirbi i ku 1 meta : hiba e isla ku nan ta yama kas na un mihó futuro. Riba e blog aki bo ta haña tópiko nan interesante, prèt i informativo.
Blogger Dwight Isebia
Blogger, yu di Kòrsou , Dwight Isebia ta skirbi hopi poesia i haiku’s na papiamentu i otro lenga.
Caribbean 3.0
Dr. Miguel P. Goede ta un sientífiko, stratégiko, outor, radio host , consultant, trendwatcher i un filósofo. Riba su blog Dr. Goede ta skirbi diferente artíkulo nan riba e área di ‘ Good Governance for Sustainable Development of Globalizing Small Island Developing States (SIDS) in the Caribbean’ .
Siña papiamentu
Papiamentu.Co
Riba papiamentu.co por siña e pronunsiashon korekto di palabra nan na papiamentu online.
Dushi Papiamentu
Dushi papiamentu ta duna kurso di papiamentu pa tur edat, kurso kon pa hiba kòmbersashon, workshop, tradukshon, tours i hopi mas.
Palabricks
Palabricks ta ofrese diferente servisio riba aria di tradukshon, kurso di papiamentu i hopi mas.Tambe tin un sekshon di quiz kaminda por praktiká nos lenga.
Revista online
Meet Curacao
Meet Curaçao ta un online magazine, kaminda un i tur, por haña diferente informashon tokante bida aki na Kòrsou. Tambe tin diferente kolumna ku tópikonan interesante.
Ensiklopedia
Wikipedia na papiamentu
Wikipedia ta un proyekto komunitario ku un sosiedat internashonal. E tin e meta pa ehekutá un ensiklopedia, multilingual riba internèt. E proyekto akí ta públiko, esei ta nifiká ku tur persona por kontribuí na e proyekto akí. Aktualmente ta ser buská hende ku den nan tempu liber por traha artíkulo i asina kontribuí na e Ensiklopedia na papiamentu. Tambe por tradusí artíkulo for di un otro idioma den ensiklopedia na papiamentu. E Ensiklopedia na papiamentu ta ofisial desde 26 di mart 2006.


text:
KUALA LUMPUR, Malaysia- E desaparicion di un boeing 777 di e compania Malaysia Airlines, cu dia 8 di maart 2014, mientras cu e tabata cubri e ruta entre Kuala Lampar y Beijing, cu 239 persona a bordo. E avion aki te ainda ta un enigma pa e specialistanan den aviacion. Te cu dia di awa, a aparece solamente algun fragmento di e avion, den diferente parti di e costa di e oceano Indico. E buskeda ta sigui.
Mientras cu ainda no a establece un version definitivo di e catastrofe, expertonan den aviacion a haya pruebanan cu ta mustra cu e avion a wordo manda, di manera delibera, pa lama door di e piloto di e Boeing, cu lo tabata kier a comete suicidio. E ultimo version aki a wordo exponi den e programa 60 minutes di e canal Australiano 9 News.
E prome version ta mustra e implicacion di e piloot
Na 2016, a haya informacion cu Zaharie Ahmad Shah, comandante di e avion, a realisa un vuelo similar den un simulador algun siman prome cu su ultimo buelo. Despues, e piloot a bula for di Kuala Lumpur y despues su ruta tabata perde den e profundidad di e Oceano Indico.
Pakico no a intercepta e avion?
Pasobra cu Shah a hiba e avion riba e ruta di e frontera di Tailandia y Malaysia. Di e manera aki, e no a lanta sospecho entre e militarnan. “Esaki a funciona. E tabata sa cu den un ruta asina, e militarnan no lo aparece y intercepta e avion”, un di e expertonan di 9 News a bisa.
E tripulacion y pasaheronan a keda drumi
Expertonan ta kere cu pa e motibo aki niun pasahero of miembro di e tripulacion cu tabata abordo no a purba tuma contacto via e sistema di emergencia of, senciyamente, scirbi un mensahe di despedida for di su telefonnan a pesar di e cambio drastico den curso di e avion.
Ainda no por bisa cu siguridad cu e piloot ta e culpabel
Sin embargo, pa establece e version final di e siniestro ta necesario pa haya e avion mes y e caha preto. Actualmente, e buskeda ta tumando luga pa e empresa priva ‘Ocean Infinity” cu tin un contract cu e gobierno di Malaysia. Den caso cu e haya e avion, autoridadnan a priminti e compania aki 70 miyon dollar.


text:
Pisas-MFK: Ront Kòrsou zero mantenshon di nos kareteranan, plenchinan i nos parkenan
Gobièrnu no ta duna atenshon na nos kareteranan, plenchi i parkenan, aseranan kaminda peatonnan tin ku kana ta shushi i peatonnan mester hasi uzo di kaminda públiko ora nan ta trafiká na pia
Pa hopi tempu kaba no tin e atenshon pa kareteranan manera debe ser. Nos kareteranan ta den mal estado i no papia mes di mantenshon di nos barionan pa loke ta trata flora i founa i tambe nos aseranan, plenchi i parkenan. Pa loke ta trata kareteranan den mal estado nos lo bini bek riba esaki separadamente.
Ya pa hopi aña abitantenan ta keha ku nan rason ku ta praktikamente imposibel pa nan kana i tambe rekreá den nan bario debí ku ramanan, palunan a krese di tal manera ku ta difísil pa nan por kana den nan bario.
Mi no ke ni menshoná e peliger ku esaki ta trese kuné pa ku tráfiko motorisá, na momentu ku peatonnan tin ku hasi uso di karetera debí ku ramanan, palunan a krese ku ta pone ku e peaton no tin espasio pa kana riba asera ku tur e konsekuensianan ku esaki por trese kuné.
Na momento ku dos vehíkulo di motor topa otro, ta praktikamente imposibel pa nan pasa banda di otro. Si esei logra e ta trese kuné ku nan ta raspa nan vehíkulo di mal forma. Ta bon pa nos bai bek den pasado kon tabata hasi mantenshon di kareteranan. E kompania Selikor N.V. tabata risibí supsidio di parti di Gobièrnu i Selikor na su turno tabata sòru pa kada bario un biaha pa aña wòrdu limpia debidamente. Selikor tabata pone hopi énfasis riba shushinan manera plèstik, bòter, kùp ku ta wòrdu tira riba kaya i tambe ramanan ku ta krese riba kaminda ku ta stroba tantu peaton komo outo i baiskel pa trafiká.
E trabounan ei tabata kontribuí tambe na nos ekonomia, paso hopi hende ku tabata na kas sin trabou tabata haña trabou serka e kompanianan chikí ku ta enkargá ku e trabounan di limpiesa i nan tabata keda kontentu ku un entrada pa kria nan famia.
Despues a start diskushonnan serka Ministernan di Salubridat Medio Ambiente i Naturalesa di turno i tambe Ministernan enkargá ku Tráfiko Transporte i Planifikashon Urbano ken ta responsabel pa mantenshon di nos kareteranan i barionan. Te ku awe e diskushon ei tei i nada no ta pasando den nos barionan.
Abitantenan, outomobilistanan no ta interesá den e diskushon ei, nan kier pa nan bario haña e atenshon debido i remediá e situashon aki di forma inmediato, debí ku ta p’esei nan ta paga diferente impuesto haltu, sigur esun pa nan outo i su plachi number por mobilisá riba nos kareteranan.
Na minister enkargá ku Salubridat Medio Ambiente i Naturalesa i tambe Minister enkargá ku Tráfiko Transporte i Planifikashon Urbano, na nòmber di Pueblo di Kòrsou mi ta hasi un apelashon riba bosnan pa sali bisa ki dia trabounan di limpiesa ta start den e barionan di Kòrsou.
Si ta papia ku Hende ta Sentral bosnan tin ku demostrá esaki den praktiká tambe.
Na nòmber di frakshon di MFK,
Gilmar “Pik” Pisas
Miembro di Parlamento pa MFK
Tel. +5999-525 2463
Kòrsou, 19 aprel 2018


text:
Presidente Ernst Mohamed:
ORANJESTAD (AAN) –Den un encuentro cu prensa, Ernst Mohamed, Presidente di Camara di Comercio y Industria di Aruba, a elabora tocante e contenido di e Contrato cu Gobierno y Citgo a firma cual KvK sa kico esaki ta bisa.
Sr. Mohamed ta haci un yamada na Gobierno pa duna informacion tocante esaki.
Mohamed a splica cu Camara di Comercio a haya un presentacion di parti di Sr. Alvin Koolman y semper nan tabata cauteloso cu esey, ya cu tabata tin un tiki retraso pa e Citgo Aruba habri.
El a subraya cu aworaki tin desaroyonan na Venezuela y por mira cu tin tanto problema eynan. Nan a aresta un di e grandinan cu awor ta cera. Presidente Maduro a nombra un amigo di dje, pa tuma PDVSA, y e preocupacion ey ta keda.
“ Lo mester bay busca informacion pa por formula un estrategia of un punto di bista, pero na e momentonan aki, no tin mucho optimismo, aunke na final di dia ta spera cu e habri toch, ya cu e lo trece mas entrada pa gobierno, y lo genera mas empleo, si ta bay emplea Arubianonan”, Presidente di KvK a expresa.
Camara di Comercio a haya mas inscripcion nobo, pero si por a wak cu algun compania cu tabata trahando eyden a wordo cumpra pa inversionistanan Venezolano, cu tabata tin experiencia den refineria. Pero ultimo temponan no a wak mucho inscripcion di empresanan cu ta bay traha den Citgo. “Locual cu Camara di Comercio tin entendi ta cu tin algun cos ta para y algun trabao mester wordo haci prome cu start up. Aworaki ta den fase di evaluacion, kico mester wordo moderniza, kico mester wordo haci. Pero di parti di Camara di Comercio, nan kier wak un tiki mas siguridad” sr. Ernst Mohamed a subraya.
E unico cu por pone un poco mas presion, ta parlamento, riba Minister di Energia.
Segun Presidente di KvK nos prome Minister, sra. mr. Evelyn Wever- Croes, a mustra su preocupacion, ya cu nan no tin claridad ariba loke a wordo firma cu Citgo y esaki ta trece duda den e parti aki. Y e poco documentonan cu nan a haya, no ta mustra mucho positivo pa Aruba tampoco y esey ta locual cu comunidad mester biba cun’e.
Nunca ni un hende no a pone presion pa wak e contractnan. Anto nunca ni un hende a wak e contract.
“A keda discuti cu Prome Minister tocante e contrato di Citgo, cu Parlamento no a pone presion pa haya e contracto pa mire. E dudanan t’ey mirando tur loke ta pasando na Venezuela.
Mester wak cu Prome Minister kico lo bay pasa awo. Locual ta pasa na Houston y na Venezuela, tur ta factornan cu ta hunga un rol cu loke ta pasando na Aruba. Kico ta e seguridad, mirando tur cos cu ta pasando, cu ora e refineria ta cla, cu lo haya e crudo di Venezuela pa wordo procesa na Aruba y nos pais gana placa. Esey ta e contesta cardinal cu Camara di Comercio lo kier haya riba dje” segun sr. Mohamed.


text:
ORANJESTAD – Diasabra merdia nos a bishita Muscles and Lungs unda tawata tumando lugar e di dos siman di e Crossfit Open 2017, puntonan obteni lo conta pa e competencia internacional di Reebok Crossfit Games 2017. Un total di 4 siman cu a cuminsa 23 Februari ultimo cu differente tipo di workout pa asina mira ken ta e atleta mas fit di Aruba y region. Varios tawata e atletanan di Crossfit di Aruba cu a dicidi di challenge nan mes y asina participa na e Crossfit Open 2017. Fanaticonan y famia a bin apoya esnan cu tawata competi y e ambiente tawata unico na Muscles & Lungs na Eagle.
Diadomingo e box Gradum na Barcadera a toca turno cu e competencia di Crossfit Open 2017. Siguientemente algun shots di e atletanan durante competencia.


text:
E Agencia di Prensa Frances ta referi na e reaccion di presidente di Merca, Donald Trump, tocante e situacion na Venezuela.
“Trump ta expresa cu e presidente di Venezuela Nicolas Maduro, ta “personalmente responsable” di e estado di salud y seguridad di e dos lidernan emblematico cu a wordo encarcela Diamars, Leopoldo Lopez y Antonio Ledezma. “Nan ta presonan politico ilegalmente encarcela pa e Regimen” Trump ta enfatiza den un comunicado di prensa difundi pa Cas Blanco.
“Merca ta condena e accionnan di e dictadura di Maduro” presidente Trump ta subraya. “E accion aki ta un prueba mas di e regimen autoritario di Maduro” el a acentua.
E comunicado ta sigui splica cu Lopez di 46 aña y Ledezma, Alcalde di Caracas, di 62 aña, tabata tin aresto domiciliario, y nan a worde deteni y saca for di nan cas door di agentenan di Servicio di Inteligencia den oranan di madruga.
E Tribunal di Justicia (TSJ) a acusa nan di planea nan fuga y haci yamadanan contra e eleccion di Diadomingo, impulsa pa Maduro, pa redacta un Constitucion nobo.
Oposicion no a participa considerando cu e Asamblea Constituyente sali for di e eleccion ta un mecanismo pa Maduro perpetua su mes den e poder.
“Nos ta reitera nos yamada na e liberacion inmediato e incondicional di tur preso politico” Trump a vocifera.
FUENTE: https://www.diario.aw


text:
Schotlandstraat – Diadomingo mainta polis a bay ariba Schotlandstraat, unda ABC Tours ta situa pa un accidente.
Ambulance tambe tawata na caminda of lo a yega prome cu polis, mirando cu tawata tin hende herida.
Na e sitio e agentenan a compronde lo siguiente.
Dos dama turista lo a caba di rent un UTV na ABC Tours, pero no a pone atencion momento di a subi caminda.
Y pa mala suerte, tawata tin trafico yegando for di panort, un Suzuki Van.
Por bisa un impacto basta fuerte, caminda e turista pasahero a resulta herida.
Personal di ambulance na yegada di polis, ya tawata cla pa transporta e dama direccion Hospitaal.


text: Diahuebs ultimo Minister encarga cu Turismo, Salubridad Publico y Deporte Sr. Dangui Oduber a tene su prome reunion pa cu e implementacion di e ley ARUBIG. E comision cu a wordo institui ta consisti di diferente exportonan riba tereno di salud cu tin e tarea pa conseha Minister di Salubridad con pa reformula e ley di AruBIG pa por amplia e registration di BIG dunando chens na nos studiantenan cu a completa nan estudio den Region, Europa y/of Merca pa por traha den nos sistema di cuido pa asina aporta na un miho calidad di cuido pa nos cuidadanonan. Expertonan den e comision lo duna nan conseho na Minister Dangui Oduber dentro di un termino di 3 luna. E comision ya menciona tin tambe como tarea pa conseha Minister di Salubridad ariba e miho forma con pa institui e asina yama “kwaliteitsinstituut” cual lo ta responsabel pa acredita diploma di esnan trahando den e sector di cuido. Manera a yega di menciona anteriormente, Corsow ya caba tin e ley aki di BIG adapta na e situacion di studiantenan cu a finalisa nan studio den exterior. Minister Dangui Oduber ta compromete su mes na sigi informa nos pueblo di e progreso di diferente puntonan di accion riba agenda pa cu mehoracion di nos calidad di cuido medico.


text:
CTB a entregá Dushi Hende award na e hóben deportista Am-fièd Hernández
WILLEMSTAD – 21 yüni 2016 – Resientemente Ofisina di Turismo di Kòrsou (CTB) a duna un rekonosementu spesial na e hóben deportista Am-fièd Hernández. Am-fièd Hernández ta un hóben di 10 aña di edat ku a yega di representá Kòrsou na numeroso okashon internashonalmente den e deporte di natashon ganando diferente premio: 50 medaya di oro, 18 medaya di plata, 11 medaya di bròns i 7 trofeo pa e skor di mas haltu. Esakinan ta motibu sigur pa duna e hóben aki un award di Dushi Hende pa di e forma aki demostr’é nos apresio. Huntu ku CTB, 9 organisashon mas tambe a duna un regalo na e hóben deportista.
E hóben a risibí e rekonosementu di Dushi Hende komo apresio pa e disiplina i responsabilidat ku e tin pa ku e deporte ku e ta ehersé. Ta trata aki di un hóben ku no solamente ta destakando riba tereno di deporte pero tambe ta hasi su bèst na skol. Su mayornan a splika kon disipliná e hóben aki ta i ku e ta tuma e deporte ku e ta hasi hopi na serio. E tin amor pa loke e ta hasi. Su mayornan semper ta sostené i ta kompañ’é na tur entrenamentu pa asina por motivá nan yu pa sigui pusha bai dilanti.
Un danki ta bai na tur e organisashonnan ku a ofresé un regalo na e hóben, esakinan ta: De Jongh's Sportswear, Oporto Restaurant, Scooby Tours, 'We DO Care Foundation', Kunuku Aqua Resort, Changes Pro Sport, Curaçao Sea Aquarium, Kiwanis Piscadera i Omni Electronics. Próksimamente e hóben lo bai Merka pa sigui algun entrenamentu. Am-fièd Hernández nos ta orguyoso di bo, sigui saka kara di Kòrsou unda ku bo bai!


text:
Sero Tijshi – Diadomingo anochi 8:30 un accidente frontal ta sosode entre dos auto ariba e Sero Tijshi.
Altura di veld di Duracel.
Un Hyundai biniendo for di San Nicolas ta hala na su man robes y dal frontal contra un Mitsubushi bayendo San Nicolas.
Tres persona a resulta herida, di cual dos mester a wordo saca cu brandweer for di e Mitsubishi cu a bay cay den e buraco banda di caminda.
Tur tres persona envolvi tawata persona di edad.
Tres ambulance a presenta pa transporta tur e herido nan pa hospitaal.
Mester remarca cu area aki nan no tin iluminacion y e banda di caminda no tin suficiente luz pa indica cu tin buraco.


text:
Frakshon di MFK lo ta ousente na e reunion públiko yama pa trata presupuesto 2018 (vershon nobo)
Na promé lugá, na momento ku frakshon di MFK a emití e karta aki, nos miembronan di frakshon ainda no a terminá di revisá e mas di 350 páginanan i tur e dokumentonan ku sifranan i e maneho finansiero ku gobernashon di partidonan PAR, MAN i PIN ta bai hiba den aña 2018, esaki ta debí na tiki tempu duna pa por pasa den e lei vershon nobo di presupuesto 2018 ku Gabinete Rhuggenaath a entregá.
Ku konsekuensia ku nos no por duna ningun aporte ni opinion na e lei nobo aki presentá djaluna 18 di desèmber último pa 4or di atardi na Staten te pa esaki wòrdu trata den apénas tres (3) dia, mañan den un reunion públiko.
MFK – Karta 20 Dec 2017 Frakshon di MFK Ousente Begroting 2018 by MFK on Scribd


text:
Urataca: Diahuebs pa mas o menos 4’or y 45 di atardi, polis ta wordo manda na un cas na Urataka pa motibo cu un trailer cargando un bobcat lo a los for di un pickup y e bobcat ta drenta den un camber di un cas.
Na yegada enberdad polis ta topa cu e bobcat den e camber y trailer den e cura di cas, na e sitio nan ta bin compronde cu un pickup tawata lastrando un trailer y riba e trailer tawata tin un bobcat, pa un motibo of otro esaki a los for di e pickup, a kibra e cura di cas, drenta den e cura y e bobcat a kibra e muraya di un camber di e cas aki.
E habitantenan di e cas a pasa un susto di nan bida, e bobcat a comete basta destruccion na e cas aki, ela a ranca e cashi coriente por completo. Presencia di Elmar a wordo pidi cu urgencia pa desconecta e coriente di e cas. Polis na e sitio a pidi tambe pa slachtofferhulp bin atende cu e habitantenan. DOW tambe a presenta na e sitio pa mira si mester a saca hende for di den e cas.


text:
Gobièrnu a yuda 104 pasahero pegá pa sali for di Rep. Dominikana
Awe, djamars 6 di febrüari 2018, un grupo di pasahero ku a keda pegá na Repúblika Dominikana, ta regresá Kòrsou. Nan ta entre e par di shen pasahero ku a keda atras, despues ku diripiente PAWA airlines di Repúblika Dominikana mester a para su buelonan riba òrdu di outoridatnan Dominikano, pa motibu di debenan haltu. Esaki a kousa hopi ínkomodidat pa basta pasahero, sigur pa esnan sin sufisiente fondo ni famia ku por a yuda finansieramente.
Ministerio di Asuntunan General - bou di guia di promé minister Eugene Rhuggenaath i ku kordinashon di Directie Buitenlandse Betrekkingen (DBB) - a keda diariamente den kontakto ku pasahero, Embahada di Reino na Repúblika Dominikana i outoridat di aviashon (JAC) di e pais, pa asina buska maneranan pa e pasaheronan por a bula mas lihé posibel pa Kòrsou.
Den e dianan ku a pasa, 217 di e pasaheronan por a sali riba buelonan ku outoridatnan di Repúblika Dominikana a regla. Sierto hende si a regresá riba nan mes forsa, kumprando un
pasashi nobo serka otro kompanianan di aviashon.
Un total di 104 persona ku tabata registrá serka JAC, awe a haña oportunidat pa regresá Kòrsou. E avion ta unu di Sunrise Airways ku ta di charter dor di Kòrsou, ku yudansa di Ofisina di Turismo. Gobièrnu ta brinda e oportunidat aki, apesar ku esaki ta responsabilidat di e kompania di aviashon, PAWA, ku a bende pasashi ku e hendenan aki i tambe di e pasaheronan mes.
Gobièrnu di Kòrsou ta konsehá tur hende ku ta biaha bai un otro pais pa motibunan di vakashon, bishita familiar, bishita na dòkter òf kualke otro motibu, pa sera un seguro di biahe. Tambe ta importante pa tuma kontakto mésora ku e embahada òf konsulado di Reino Hulandes, den kasonan di emergensia.
Asina ta bira mas fásil pa sikiera keda na altura di posibel yudansa di instanshanan, ora esaki ta nesesario. Riba página di Facebook di Gobièrnu di Kòrsou ta publiká e informashon mas aktual.


text:
Turismo
E sektor turístiko ta un pilar ekonómiko di sumo importansha, teniendo kuenta ku su kontribushon na desaroyo ekonómiko di nos pais. Turismo ta kontribuí positivamente na kuponan di trabou, reserva di divisa y tambe nos Produkto Bruto Interno. Den kuadro di esaki Ministerio Desaroyo Ekonómiko ta aspirá na sigui desaroyá e sektor turístiko ku e meta pa posishoná nos isla mas mihó ainda riba mapa internashonal y pa alsa e nivel di prosperidat di nos habitantenan.
Pa por sigui desaroyá e sektor turístiko den un forma duradero a fórmula un masterplan stratégiko pa e periodo di 2015-2020. E masterplan stratégiko pa turismo 2015-2020 ta deliñá e strategianan pa krese e kontribushon ekonómiko di e sektor turístiko. E implementashon di e masterplan stratégiko ta na enkargo di Curaçao Tourist Board.
Ministerio Desaroyo Ekonómiko den su afan pa sigui desaroyá e sektor turístiko ta reserva anual mente un montante di NAf. 30.7 mion riba su presupuesto pa e sektor turístiko. E montante aki ta keda komplementá ku e entradanan ku risibí di impuesto di benta (“omzetbelasting”) komo resultado di hürmentu di kamber di hotèl, apartamento y tambe bùngalo.


text:
Skirbi pa Clyde Harms
Dia 3 di September 1952 e seleccion di Amateur Baseball Bond Aruba a biaha pa Habana, Cuba pa participa pa di prome bes den historia den un Serie Mundial di Baseball Amateur.
Pa e hungadonan cu pa aña largo a practica e deporte sin oportunidad di demostra nan talento den un berdadero competencia internacional, e serie aki tabata un soño cu a bira realidad. Pa casualidad, e Serie di 1952 tabata na Habana, Cuba, capital di baseball Latino Americano, sede di e grandioso teamnan Azules de Almendares y Rojos de Habana, y e luga caminda Venezuela a gana e Serie Mundial di 1941 di Cuba den forma asina dramatico. Na aña 1952 Habana tabata e ciudad mas famoso di baseball pazuid di New York.
E Serie Mundial di Baseball Amateur di 1952 na Habana tabata destina pa bira un di e eventonan beisbolistico mas memorabel den historia di Aruba, pa loke e ekipo a logra riba tereno y pa e legado cu el a laga.
E picher Ruben Phillips a kibra e record di ponche cu 16 contra e team di El Salvador 17 di september. El a bira e prome Arubiano pa gana un wega den un Serie Mundial di Baseball Amateur. E siguiente dia Nel Harms a poncha 15 Hondureño y a kibra un record pa ponche den dos wega consecutivo. Nel Harms tambe a bati e prome homerun pa un ekipo di Aruba. Pichando contra Honduras Nel a bira e prome picher Arubiano cu a blankia e ekipo contario. Nel Harms a wordo eligi “Pelotero de la Semana”, e unico Arubiano cu a wordo reconoci den e forma ey den un Serie Mundial di Baseball Amateur.
Algun trivialidad di e Serie Mundial di Baseball Amateur di 1952 …. E legendario Joe Cambria, “scout” di Washington Senators a ofrece Nel un contrato pa hunga na Merca, pero Nel no tabata interesa. E siguiente aña, Nel hunto cu Ruben Phillips a firma y nan a hunga den liga di Georgia-Florida y esun di Texas-New Mexico…. Dia cu Aruba a hunga contra Puerto Rico, e rumannan Nel, Roy y Clyde Harms tabata e ultimo tres rumannan cu a participa hunto den un wega di Serie Mundial di Baseball Amateur…. Aruba tabata asina desconoci na Cuba na 1952 cu e banderin di Aruba cu nan tabata bende como souvenir tabatin e colornan di e bandera di Venezuela en bes di rood-wit-blauw. E Cubanonan tabata kere cu nos tabata forma parti di e pais cercano…. Joe Proterra, e manager di Aruba, tabata un supervisor Americano na Lago. E ta e ultimo Mericano cu a maneha un ekipo den un Serie Mundial di Baseball Amateur….
Den e Serie Mundial di Baseball Amateur di 1952, Aruba a gana solamente dos wega, pero e tabatin otro logronan inespera y hopi grandi. Un di nan ta e introduccion di Little League Baseball na Aruba. Na 1954 Clyde Harms a bolbe Habana y a reuni cu algun hende cu ken el a combersa tocante baseball hubenil durante e serie mundial. Un di nan tabata e legendario Bobby Maduro, doño di Havana Sugarkings! Cu nan ayudo y conseho, el a logra introduci Little League Baseball na Aruba dos aña despues.
Danki na e decenas di sponsor cu a sostene e ekiponan tur aña, danki na e centenares di homber y muher cu a duna hopi di nan ora y traha duro gratuitamente miles di ora cu muchanan como directiva, manager, coach, umpire, anotador, preparador di tereno, etc., etc., aña aden aña afo, Little League Aruba a bira un exito. Little League a defende cu honor e colornan di Aruba den campeonatonan regional, internacional y hasta mundial. Little League Aruba a produci peloteronan cu a ricibi beca pa universidad, peloteronan cu a hunga den liga menor y nada menos cu cinco cu a hunga den liga mayor na Merca. Ex-major leaguernan Calvin Maduro, Rhadames Dijkhoff, Sydney Ponson, Eugene Kingsale y nos strea actual cu Boston Red Sox, Xander Boogaerts, tur ta producto di Little League di Aruba.
Diasabra ABBA a inaugura e campeonato di baseball dedica na dos pelotero cu a saca cara di Aruba den e añanan 1990 y 1991 hungando den IBA World Series. Franklin Danies a hunga na 1990 den Atlanta Braves Stadium y Milton Tromp a hunga na 1991 den Dodger Stadium. Tur dos baluartenan di baseball Arubiano a representa e Western Hemisphere di IBA World All-Stars. Segun mi tin entendi, nan tambe ta producto di e voluntarionan di Little League di Aruba, legado di e Serie Mundial di Baseball Amateur di 1952 na Habana, Cuba.


text:
ATLANTA, Merca- Diabierna a tuma luga un tiroteo na Locust Grove, un localidad di sur di Atlanta (Georgia).
Autoridadnan a sigura cu e homber a tira contra un polis ya di edad y tambe contra di dos agente di e comisario di Henry County.
Fuentenan oficial a indica cu e persona cu cuminsa tira a muri den e intercambio di tiro. Segun e polis, esun cu a tira a muri door di intervencion di un oficial.
Dos agente a wordo traslada den helicopter pa hospital local y un otro a wordo transporta den ambulans, segun e cadena di television WSB-TV.
Fuente: https://actualidad.rt.com


text:
E CPI pa luna di Maart 2018 ta 119.44 , loke ta representa un subida di 0.5% compara cu e indice di Februari 2018 (118.79) y acumulando un subida di 1.5% te cu na Maart di e aña aki. E cambio di e CPI pa e ultimo diesdos (12)lunanan (Maart 2017 te cu Maart 2018) ta 2.6%, un subida di 2.7ppt comparacu e periodo corespondiente di aña pasa (0.1%). E promedio anual di e tasa di inflacion pa e periodo di Maart 2017 te cu Maart 2018 ta 0.04%, un subida di 0.7ppt compara cu e -0.7% registra den e periodo di Maart 2016 te cu Maart 2017. Durante e luna aki, seis (6) di e diesdos (12) sectornan a registra subida di prijs. E subidanan cu tawata tin e mayor efecto riba e CPI a wordo registra pa e sectornan di “Transporte” (1.0%) y “Recreacion y cultura” (2.1%), causando cada uno, un efecto di 0.18ppt .E subidanan den e restante sectornan a contribui cu un efecto di 0.24ppt riba e CPI di Maart 2018. E subidanan aki a wordo contraresta parcialmente door di principalmente un caida den e indice di e sector di “Vivienda” (-0.1%), cu a contribui cu un efecto di-0.03ppt riba e CPI di Maart 2018. E caidanan den e sectornan restante a contribui cu un efecto di -0.03 ppt riba e CPI di Maart 2018. E subida den e sector di “Transporte” a wordo causa principalmente door di un subida den e categoria “Servicio di transporte” (17.8%), causando un efecto di 0.22ppt. E subida den e sector di “Recreacion y cultura” a wordo causa principalmente door di subida di 25.3% den e categoria “Vacacion”, causando un efecto di 0.14 ppt. E caida den e sector di “Vivienda” a wordo causa door di un caida den e categoria “Mantencion y reparacion di vivienda” (-1.0%), causando un efecto di-0.04ppt. E canasta di consumo di e CPI ta consisti di 452 bienes y servicionan. Compara cu Februari 2018, 34.3% di e bienes y servicionan aki a conoce un aumento di prijs causando un efecto di 0.85ppt, mientras cu 30.5% ta mustra un caida di prijs, cu a contribui cu efecto di -0.31ppt y pa e restante 35.2% no tawata tin cambio den prijs. Prijsnan di bienes a subi cu 0.2% na Maart 2018 y a causa un efecto di 0.10ppt riba e CPI di Maart 2018. Prijsnan di servicionan a conoce un subida di 1.2% y a causa un efecto di 0.45ppt. E CPIC (core inflation) -CPI excluyendo e efecto di energia y cuminda-a registra na Maart 2018 un subida di 0.6%, un subida di 0.1ppt, compara cu e periodo corespondiente di aña pasa (0.5%). E indice di energia -cu ta consisti di e productonan: electricidad, awa, gasolin y diesel a registra un caida di 3.1%, cu ta 2.7ppt mas halto compara cu e periodo corespondiente di aña pasa ( -5.8%). E indice di cuminda a registra un subida di 1.7%, cu ta 1.4ppt mas halto compara cu e periodo corespondiente di aña pasa (0.3%). E bestaansminimum pa un hogar consistiendo di dos (2) adulto y dos (2) mucha (edad 0-14 aña) na Maart 2018 ta Afl. 4,435, mientras cu pa un hogar di un (1) adulto e suma ta Afl. 2,112.
Cambio di prijs di petroleo, utilidad, gasolin y diesel na Maart 2018
Prijs di utilidad (electricidad y awa), gasolin y diesel ta wordo determina primordialmente door di e prijs internacional di petroleo. Na Maart 2018 e prijs promedio pa bari di petroleo (US$ 62.82) a conoce un subida di US$ 0.23 (0.4%) compara cu Februari 2018 (US$ 62.59). E costo total di energia pa kWh pa un uso di electricidad te cu 500 kWh no a cambia na Maart 2018, el a keda Afl. 34.52cent pa kWh. E costo total di energia pa kWh pa un uso di entre 501 -1000 kWh no a cambia na Maart 2018 , el a keda Afl. 35.72cent pa kWh. Adicionalmente, e costo total di energia pa kWh pa un uso di electricidad riba 1000 kWh no a cambia na Maart 2018, el a keda Afl. 45.93 cent pa kWh. Prijs di electricidad y di awa no a cambia compara cu Februari 2018. Consecuentemente, e prijs promedio di electricidad pa vivienda a keda Afl. 265.65, mientras cu e prijs promedio di awa pa vivienda a keda Afl. 137.05. Prijs di gasolin a baha na Maart 2018 cu Afl. 1.10 cent (-0.6%) y a causa un efecto di -0.03ppt riba e CPI. Prijs di diesel a registra un caida
di Afl. 3.30 cent (-2.0%) na Maart 2018 y a causa un efecto di -0.01 riba e CPI. Maart 2018, utilidad, gasolin y diesel como grupo, tawata tin un caida di prijs di 0.2% compara cu Februari 2018 y hunto a influencia e CPI cu -0.04ppt, mientras cu e restante 448 bienes y servicio hunto a experencia un subida di prijs di 0.7% y tawata tin un efecto di 0.58 ppt riba e CPI.
Cambio di prijs di Cuminda y servicio di catering na Maart 2018
E indice di “Cuminda & servicio di catering” a registra un caida leve di 0.04% na Maart 2018, despues di un subida di 2.7% na Februari 2018. E indice di “Cuminda na cas” (-0.1%) a registra un caida,unda shete (7) di e diesun (11) indicenan di e gruponan di cuminda na cas a baha na Maart 2018. E indice di “Berdura” a conoce e caida di mas grandi (-1.4%) na Maart 2018. E indicenan di “Batata, yuca y batata dushi” (-0.9%), “Azeta y otro productonan traha di vet” (-0.2%), “Pan y otro productonan di grano” (-0.2%) y “Restante productonan pa alimentacion” (-0.2%) tambe a registra caidanan. E indicenan di “Lechi, keshi y webo” (0.9%) y “Carni” (0.3%) a registra subida di prijs. Den e ultimo diesdos (12) lunanan e indice di “Cuminda & servicio di catering” a subi cu 4.8%. E indice di “Cuminda na cas” a conoce un subida di 5.7% . E indice di “Fruta” a subi cu 35.0%, e subida di mas grandi entre e gruponan di cuminda na cas, mientras cu e indice di “Batata, yuca y batata dushi” a conoce e caida di mas grandi cu 1.5%. E indice di “Cuminda pafo di cas”no a registra cambio na Maart 2018, despues di un subida di 0.2% na Februari 2018 y registrando un subida di 2.0% den e ultimo diesdos (12)lunanan. Na Maart 2018 , “Cuminda na cas” y “Cuminda pafo di cas” como grupo, tawata tin un caida leve di prijs di 0.04% compara cu Februari 2018 y hunto tawata tin un influencia di-0.01 ppt riba e CPI, mientras cu e restante bienes y servicio hunto a experencia un subida di prijs di 0.7% y tawata tin un efecto di 0.55ppt riba e CPI.
Bestaansminimum na Maart 2018
E bestaansminimum ta e nivel minimo di entrada cual ta wordo percibi cu ta necesario pa logra mantene un nivel di bida adecuado den un cierto pais. Usualmente e bestaansminimum ta wordo determina door di calcula e gasto di tur e recursonan esencial cu un adulto ta consumi den un luna of aña. Generalmente esaki ta wordo yama un indice basico di necesidad, y e ta varia según e prijs di cuminda, paña, vivienda, transporte y otro articulonan den e “canasta”. Escalanan di ekivalencia ta wordo usa pa ahusta e nivel minimo di entrada percibi pa hogarnan di diferente tamaño y composicion. E escala ta asigna un peso di 1.0 pa e prome adulto y 0.5 pa cada adulto adicional den e hogar (edad 15+) y un peso di 0.3 pa cada mucha (edad 0 -14 aña). E bestaansminimum ta basa riba cifranan di e rapport “Bestaansminimum 2010” cu CBS a publica na December 2010 y ta wordo actualisa mensualmente pa cu inflacion usando e CPI mensual. E unidad di referencia den e rapport aki ta di un hogar cu ta consisti di dos (2) adulto y dos (2) mucha (edad 0-14 aña). Na Maart 2018 e bestaansminimum mensual pa un hogar cu ta consisti di dos (2) adulto y dos (2) mucha (edad 0-14 aña) (Afl. 4.435) ta mustra un subida di Afl. 125 compara cu Februari 2017 (Afl. 4.310) y a wordo causa principalmente door di un subida di Afl. 89 den e sector di “Cuminda y bebida no-alcoholico”. Na Maart 2018 e bestaansminimum mensual pa un hogar cu ta consisti di un solo adulto ta Afl. 2.112, cual ta representa un deficit di entrada di Afl 401, un subida di Afl.27.- compara cu e deficit observa un aña pasa (Afl. 374,-). E deficit aki ta e di dos mas halto registra den un periodo di cinco (5) aña pa luna di Maart.


text:
ORANJESTAD – E orguyo Arubano Xander Bogaerts ta evita arbitrahe di salario y ta jega na un acuerdo cu e ekipo di...
ORANJESTAD – E Campeonato di Aruba Little League (ALL) ta ranca sali diasabra 13 di januari cu e categorianan di 13-14 aña...
ORANJESTAD – Un otro sonjo di un hoben pelotero di Aruba ta bira realidad ora cu e ekipo di Tampa Bay Rays...
ORANJESTAD – Recientemente Aruba North Little League (ANLL) a instala su directiva nobo y a presenta na e cuerpo tecnico di ANLL e...
ORANJESTAD – Andruw Jones su nomber lo aparece pa prome biaha ariba e lista di nominado pa drenta e Baseball Hall of...
ORANJESTAD – Ayera a termina e prome weekend di Elite Baseball Camp pa e muchanan di edad 5 pa 10 anja cual...
ORANJESTAD – Organisacion di HammerSharks lo ta organisando tryouts preparando pa e temporada di Little League 2018. Baseball ta un deporte hopi...
ORANJESTAD – Nos a hanja e grato noticia cu e hoben pelotero Nigel Calmes a firma cu e organisacion di Tampa Bay...
ORANJESTAD – Den e ballroom di Holiday Inn Hotel, e federacion di baseball ABBA a inaugura e prome baseball week den historia...
WILLEMSTAD – Un biaha mas nos di Sports Zone Aruba y Baseball Aruba ta na Curacao pa di dos aña consecutivo na...


text:
RELAHASHON
Esaki ta dediká na tur esnan ku a pidimi pa skirbi algu tokante di relahashon. Tin di nan a hasi kurso di Metafísika serka mi òf hatha yoga, Reiki i "Inner Child".
Kada momentu ku Bo ta sinti kansa Bo ta buska un momentu di hasi nada (tira un kabes/ bai lèg/ bai drumi) den kaso di kansansio físiko òf un momentu pa hasi un kos totalmente diferente den kaso di kansansio mental.
Nos ta satisfecho ku e solushonnan ei te ku nos ripará ku nos ta sigui sinti kansansio ounke nos a apliká mas seshon di no hasi nada òf hasi sierto kos ku pa basta tempu nos no a hasi p.e. bai landa, bai kana ètc. Hasta nos ta yega na e konklushon ku den e momentunan di no hasi nada en realidat nos a keda prokupá tokante di tur sorto di kos. I alfin nos ta bin komprondé :Mi no ta relahá bon. Mi no ta aplikando un relahashon berdadero òf kompletu.
I ehèmpelnan di personanan ku a haña atake di kurason òf di serebro dor di a rabiá i kai den depreshon a alertá nos i ta hiba nos na e desishon di buska mas aleu. Nos ta kuminsá sigui kurso di relahashon òf di hatha yoga (e yoga ku ta pone enfasis riba ehersisio korporal i di respirashon).
Pa tur esunnan ku a pidi mi pa skirbi algu di relahashon, mi ke sugeri lo siguiente:
-Buska un luga trankilu
- I un momentu ku ningun hende no por stroba Bo.
-Pone musika di New Age (tin yen ku Bo por baha for di Internet)
-Sinta riba un stul òf bai drumi riba flur riba un kléchi òf sèrbètè.
Hala rosea profundu 3 bes.
-Laga Bo pensamentunan ta dirigí riba Bo kurpa.
-Despues sirigí Bo pensamentu pa mas o menos un minüt riba diferente parti di Bo kurpa: Bo dos pianan(voeten); Bo ènkelnan; e parti di Bo pia entre ènkel i rudia; Bo rudianan; Bo 2 bèlnan di pia; Bo barika; Bo partinan seksual; Bo stoma i tripanan (Bo sa ku e tripanan por ta entre 6 te 9 meter?); Bo higra na banda drechi ku e galblas bou di dje; Bo pankreas i Bo milt klier; Bo nirnan; Bo diafragma; Bo pulmonnan; Bo kurason; Bo skoudernan; glij bai ku Bo atenshon via kada un di e brasanan na Bo mannan; Bo pòlsnan; e parti entre pòls i kokoti; Bo brasa parti ariba; atrobe Bo skoudernan pa algun sekònde; glij bai na parti abou di Bo lomba te e parti di sinta; i bin poko poko ariba konsiderando ku Bo lomba tin masha muskulo mes pa deskansá, no lubidá e kolumna vertebral; Bo garganta ku tantu e esofago ku ta bai na Bo stoma i Bo tubo di hala rosea; Bo kabes pa algun sekònde i despues e partinan di kabes: e boka ku lenga, djente, paladar; e nanishi, e oreanan, e wowonan, Bo serebro.
Gosa di e silensio mental (porfin e boroto mental di yen preokupashon a disparsé) pa algun minüt i abri Bo wowonan.
Esaki no ta un huida for di responsabilidatnan, pero un teknika pa despues por kumpli mihó ku nan.
Relahashon ta sirbi pa:
-sosegá i drumi mihó
-pa dominá e emoshonnan i pashonnan
-pa hasi mihó kontakto ku e presensia di Dios den Bo (e ta por sierto un "sine qua non" pa haña kontakto ku Dios)
-pa kreá un ekilibrio sikologiko
Ku aparatonan "bio feedback' Bo por aberiguá si Bo ta relahá bon.
Relahashon por keda fortifiká pa medio di visualisashon, pero e tema di visualisashon meresé un pagina apart.
Promé mi finalisá mi mester bisa ku tin un gran diferensia entre preokupá tokante di kosnan i planeá;:esun ta boroto mental i e otro ta imaginashon kreativo.


text:
Presentashonnan ‘Papiamentu den era digital’
Durante e konferensha Papiamentu den Era Digital ku a tuma lugá di 15 òktober 2015, ekspertonan di Papiamentu huntu aki na Kòrsou a dialogá riba e papel di papiamentu tresiendo temanan interesante dilanti. Tira un bista riba e tópikonan ku ekspertonan a trese dilanti i lesa e informashon tokante e tópiko.
Papiamentu na Oropa
presentá pa: Sr. Ruben Sverina
“Papiamentu ta idioma ku ta papia na Aruba, Boneiru i Kòrsou. Pero na Hulanda tambe tin un komunidat relativamente grandi ku ta papia papiamentu. Den konteksto hulandes ta na su lugá pa hasi uzo di reglanan vigenta pa logra mayor protekshon di papiamentu. Sigur awor ku Boneiru a bira parti di Hulanda. Pa e motibu akí Fundashon SPLIKA ta hasi esfuerso pa logra ku papiamentu ta haña protekshon di e Karta Oropeo pa Idioma Regional òf idioma di Minoria. Tambe ta buska protekshon di Tratado di Struktura enkuanto Protekshon di Minoria Nashonal. Klik aki pa e artikulo kompletu
Aspecto verbal den Papiamento
presentá pa : Sr. Ramon Todd Dandaré Mag. Ling.
Particula di TMA (tempo, modo y aspecto) ta hunga un rol importante den construccion di frase den Papiamento, mescos cu den otro lenga crioyo. Ora di construi frase e partinan basico ta predicado y suheto. Predicado den Papiamento y otro lenga crioyo ta forma pa un of mas verbo, generalmente precedi pa un particula. Particula ta denota den lenga crioyo, ademas di modo, tambe tempo y aspecto (TMA). Tin dos clase di aspecto: aspecto lexical y aspecto gramatical. Den e charla aki lo trata someramente algun tipo di aspecto gramatical y con ta denota cada tipo den Papiamento. Ademas lo mustra -a base di skema- e rol aspectual cu particula ta hunga den construccion di frase den Papiamento y e aspecto(nan) cu cada particula ta denota… Klik aki pa e artikulo kompletu
Situashon di papiamentu na Boneiru
presentá pa: Sr. Sedney Marten
Manera nos tur sa, Hulanda ta hopi mas grandi ku Boneiru, e tin su propio idioma i segun historia ta mustra nos, semper Hulanda a forsa su kolonianan pa asepta su idioma komo idioma ofisial. Den e relashon nobo entre Hulanda i Boneiru, ta e mes un kos lo a sosede. Kisas asta pio…Prome ku 10-10-10, papiamentu, siendu un idioma krioyo, tabatin un status haltu na Boneiru. Esaki kontrali na otro idiomanan krioyo na mundu. Kon a bai ku e grandesa aki, e status haltu aki, despues di 10-10-10? Klik aki pa e artikulo kompletu
Un ‘locale’ pa papiamentu
presentá pa: Sr. Rendel Rosalia
‘Locale’ ta un dokumento digital (file) ku ta kontené informashon spesífiko di idioma i pais, pa yuda programa rekonosé idioma i su konteksto. Den un locale ta prosesá informashon spesífiko di un idioma manera entre otro: simbologia (alfabèt), forma di aparishon di number, sekuensia di fecha, dianan di siman, lunan di aña, direkshon di skibi teksto (lenks pa rèks), símbolo i nòmber di moneda. ‘Locale’ ta hasi posibel ku nashonnan por partisipá na inovashon teknológiko pa medio di propio idioma i konteksto sosial kultural. Klik aki pa e artikulo kompletu
Gramátika i formashon di palabra na islanan ABC: un lenga?
presentá pa: Sra. Dr. Marta Dijkhoff
Èks minister di Enseñansa i lingwista Dr. Marta Dijkhoff a lanta e organisashon Instituto Alsa Papiamentu. Un organisashon “ku e vishon pa un dia Kòrsou kere, karga, kuida, krea (na) i alsa Papiamentu. Basá riba e vishon aki kere ta enserá trese i fortifiká konfiansa den nos idioma; karga, duna informashon den tur sentido di palabra; kuida, yuda mantené loke tin na herensia i realisá Papiamentu su futuro potensial; krea, investigá produsí i stimulá kreashon literario i finalmente alsa, konsientisá pueblo riba balor di su idioma.” Klik aki pa e artikulo kompletu


text:
Nos a papia over di e E3 2017 Platforms Coverage, awo nos ta bay papia over di e games y publishers. Un di cos mas importante di E3 ta e games, games nobo cu ta wordo anuncia of mas info di games cu nos a scucha algo di dje caba. Apart di e platform analysis results cu nos a haya di ICO, tambe nos a haya results di e games y publisher mas mira durante E3 2017. E aña aki tabata tin 3 coference di publisher cual tabata EA, Bethesda y Ubisoft. Volgens e analysis esun cu tabata mas mira y hende a papia mas di dje tabata EA y esaki ta danki na Star Wars Battlefront 2 y FIFA’ 18 y Anthem. Bethesda su games nan mas popular tabata ta Fallout 4, Wolfenstein New Colossus y The Evil Within 2. Ubisoft su games nan mas mira tabata ta Assassins’ Creed Origin y tambe e surprise reveal di Beyond Good And Evil 2 anto untiki di Far Cry 5.
It’s All About The Games
Mane ma bisa, e cos mas importante pa E3 ta e games y e E3 aki tabata tin hopi, pero no tur a laga un impact patras. E tres weganan cu mas hende a keda papia di dje ta Assassins’ Creed, Anthem y Battlefront 2. Athem ta bay ta un huge game y lo ta e main competition pa Bungie su Destiny 2. Assassin’s Creed Origin tabata e wega cu fans nan tabata pidi hunto cu Battlefront 2. E reason cu mi ta kere cu Assassins’ Creed Origin a reach hopi hende ta paso nos a haya un trailer nobo durante Microsoft su pres conference despues atrobe durante Ubisoft su press conference y tambe atrobe durante Sony su press conference. E “leak” cu a sali net prome cu e siman di E3 tambe a yuda hopi cu e hype pa e wega aki.
Cua wega boso tabata mas excited pe y a keda papia di dje despues cu E3 a caba? Laga nos sa den e commentsection akibou of riba Facebook y bo mes sa, danki pa lesa!


text:
Kontenido & Conditions-25% Match Up To £1000 Daily
Kontenido & Kondishonnan:
- Esaki promotion solamente ta disponé pa bálido e titular di kuenta di edat 18 òf na kla.
- This promotion will be active daily between 16th, 17th and 18th December 2016 (GMT)
- GMT ta ekivalente na ACHT -9.30 hrs, KE en 1h, PTZ + 8hrs.
- Pa ta legal pa e bon, di jugadores mester pone un mínimo di 10 € .
- Un bon pa e 25% of your first deposit per day up to a maximum of £1,000 will be added to your account.
- Esaki promotion solamente ta válido na su promé reserva di e dia ei.
Kreditor di bonifacio e lo hasi su kuenta den 3 dia laboral di e realisacion di e promotion.
- Standard rekisito ta pasa di 30 biaha e kantidat di bon pa usa e bon òf ganashi drèmpel e mei retiro.
- E kapital di nos optené di e promotion, solamente e por utilidat pa aktua den nos wega di tragamonedas.
- E retira for di kapital pa e apuestas ta yen, e anularán tur e bonifacio i ganashi di e atribuible di e kantidat.
- Di maximo morto di kombèrtimentu di e kapital di nos tin un top di 4 biaha e import di bon abogado. E kapital di nos grandi concert outomátikamente un biaha ku e apuestas ta yen.
- Ningun e apuestas realidat ku Plaka di Rei purifiká pa e rekisito ta pasa.
- E apuestas ta Aktua Di forma Gratis wega no purifiká pa e rekisito ta pasa.
- Un biaha credit di bon sigui siendo válido na 28 dia. Si bo no ta yen di rekisito ta pasa den e periodo, e bon rotondas e kapital ta retiro nan kuenta.
- Na jugadores a kòrda mi so por tin un bonifacio aktua di e biaha.
- Please go to “my account history” section to review your entire pending bonus queue.
- Standard Kontenido i Kondishonnan buta.
- E mayordomia ta reservá e derecho di cancer, kanker òf cambia kualke desordená òf promotion (òf e regla mescos) den kualke momento i sin notifikashon premie.
- E gasten di e desishon caba den tur e kasonan.


text:
Bon bini
Ministerio di Maneho di Gobernashon, Planifikashon i Servisio Públiko ta un ministerio ku su tarea di mas importante ta duna servisio. E organisashonnan ku ta kai bou di e ministerio aki tei pa duna servisio tantu na e aparato gubernamental komo na públiko.
Asina tur persona ku ta biba na Kòrsou ta hasi uso di servisionan di Kranshi, tur esnan interesá den nos pasado ta bishitá Archivo Nashonal, i tur shofùr mester pasa na Ofisina di reibeweis pa por kore legalmente riba nos kareteranan.
Ofisina Sentral di Statistik (CBS) ta sòru pa tene Gobièrnu i komunidat informá riba statístikanan di desaroyo di nos pais. Servisionan interno ta deparamento di rekurso humano, departamento ku ta konsehá tokante maneho i Servisionan Kompartí ku tei pa sirbi henter e aparato.
Riba 3 di yüni 2013 a habri Lokèt di Pèrmit. Akinan tur persona ku mester regla un sita pa pasport, sédula, kùr outo i Domeinbeheer por pasa akinan. Lokèt di Pèrmit ta mas ku un lokèt ku ta yuda personanan ku mester di sita pa Kranshi i Domeinbeheer, akinan ta hasi petishon pa pèrmit di trabou i di establesimentu. Tambe por hasi pregunta tokante e aparato gubernamental i tur loke ta kai bou di Lei di Transparensha (Landsverordening Openbaarheid van Bestuur) na departamentu Bentana di Informashon. Den futuro públiko por hasi petishon di diferente pèrmit mas banda di esun di trabou i di establesimentu na Lokèt di Pèrmit.
Minister
Preguntanan hasí frekuentemente
- Mi a nase na Sint Maarten, mi por pidi un papel di nasementu for di Publieke Zaken (Kranshi) na Kòrsou?den kategoria Kranshi
- Mi mester warda hopi pa mi por risibí mi ekstrakto, papel?den kategoria Kranshi
- Kuantu tempu mi mester warda pa haña Attestatie di Vitae?den kategoria Kranshi


text:
Afpakteam a tene un accion grandi conhuntamente cu Marechaussee (Kmar) y Ministerio Publico di Hulanda. Den cuadro di e accion aki, a tene un huiszoeking/entrada hudicial riba 7 di februari ultimo den oranan di mainta den un villa na Saliña Cerca.
Durante e entrada hudicial, autoridadnan a confisca droga, varios arma di candela y un cantidad di cash. Ademas a confisca tres auto y tres scooter. E villa mes tambe a keda confisca. Dos detencion en total a wordo haci. Un sospechoso ta Arubano y e otro naci na Curacao. E Arubano ta sospechoso di husticia di Aruba. E otro sospechoso a keda deteni riba peticion di husticia Hulandes.
E investigacion ta andando keto bay segun Ministerio Publico ta informa.
Tur e beslag lo cay na e fondo di combatimento di criminalidad (Criminaliteitsbestrijdingsfonds). Placa di e fondo aki ta wordo uza pa promove combatimento di criminalidad. Di e manera ey e ganashi di e accion aki ta cay directamente na benificio di Aruba. Afpakteam kier aporta na un forma visible na e fondo.
Afpakteam ta un cooperacion di Ministerio Publico, Cuerpo Policial di Aruba, Aduana, Fiot (Fiscale inlichtingen- en opsporingsteam) di departamento di Impuesto (DIMP), FIOD (Fiscale Inlichtingen- en Opsporingsdienst), Koninklijke Marechaussee (KMar), Kustwacht di Aruba, Meldpunt Ongebruikelijke Transacties (Meldpunt) y RST. Afpakteam a cuminsa traha prome di maart 2017 y ta dedica su mes na combati criminalidad financiero-economico.
Pa tuma contacto cu Afpakteam: afpakteam@kparuba.com of via tiplijn na 11141.


text:
ORANJESTAD – Ayera e division di Junior league a start na Joe Laveist Ballpark ora cu North y South a hunga e wega inaugural. North league ta anota 6 careda den di 2 inning y ta mantene ventaha den di 6 inning cu score di 10-3 unda South ta menasa cu un rally di 4 careda pa haci e wega serca 10-7 pero no ta logra anota mas den di 7 inning.
Pitcher ganador ta resulta Danilo Toro Mesa cu ta ricibi relevo di Jeffrem Leon.
Awe wega ta sigui na Pos Chiquito Ballpark cu wega di North vs South den e Major 11-12 pa duna inicio di e di dos buelta di e Round Robin. Y Senior Division 15-16 tambe ta start sali na Joe Laveist Ballpark entre North y South.
Fanaticonan di baseball Little League ta keda cordialmente invita pa bin apoya nos hobenan haciendo nan deporte preferi di baseball.


text:
Oranjestad: E siman aki, nos destinacion un biaha mas ta anfitrion di un conferencia turistico internacional, e biaha aki ta trata di e di 34 edicion di ATCA 2018 – Annual Tourism Conference Aruba.
Diamars anochi, participantenan como tambe socionan a wordo ricibi cu un caluroso bonbini na Hilton Aruba. Durante e anochi ameno e invitadonan por a disfruta di un dinner den e ballroom cu decoracion estilo añanan 50/60, cual tema a wordo scogi di e temporada cu e edificio di Hilton a wordo construi y inaugura (aña 1959 bao nomber di Aruba Caribbean Hotel). Por a nota cu e decoracion tawata algo unico cu hasta autonan clasico di e temporada ey a wordo uza den e ballroom, algo cu a cay masha na gusto di e participantenan/invitadonan.
Diaranson mainta e apertura oficial a tuma luga na Renaissance Convention Center, unda Minister President Sra. Evelyna Wever-Croes a habri e conferencia, expresando su gratitud na tur e participantenan cu ta haciendo Aruba nan prioridad pa bende den exterior y asina atrae e bishitantenan pa disfruta di nos bunita destinacion. Ademas el a pone enfasis riba hecho cu nos hendenan local ta un di e caracteristicanan mas importante cu nos isla ta dispone di dje.
Na ambos e anochi y mainta di apertura un gran cantidad di miembro di parlamento tambe a haci acto di presencia asina dunando realse na e pilar di nos economia. Presidente di Parlamento di Aruba Sr. Ady Thijsen, Vice Presidente Sr. Alan Howell, miembronan di Comision di Turismo di Parlamento, incluyendo Sra. Setty Christiaans-Yarzagaray cu ta encabesa e comision tabata presente. Tambe ta gradici Minister di Transporte, Comunicacion y Sector Primario Sr. Chris Romero pa su presencia.
Diaranson mainta, Minister di Turismo Sr. Danguillaume Oduber a elabora riba e importancia di e industria di Turismo pa Aruba, elaborando cu Aruba ta un isla hopi diversifica cu orientacion internacional, pero uno cu ta trata di mantene y accentua mas su cultura propio, loke nos bishitantenan ta encanta. Tambe a subraya e hecho cu e mercadonan Mericano y Canades ambos ta sumamente importante pa pais Aruba y cu por a nota cu e mercado primario, esta Merca, a mustra un crecemento anual di 4% desde 2011.
CEO di Aruba Tourism Authority, Sra. Ronella Tjin Asjoe-Croes a ilustra e importancia di Norte America pa Aruba su turismo. A pasa den resultadonan clave incluyendo hecho cu Merca a crece cu 11% na 2017 y te cu april 2018 cu 7%. Pa cu Canada a indica cu esaki a cera 2017 cu un crecemento di 12% y te cu april 2018 ta sigui crece, cu 11%.
A subraya pa medio di presentacionnan con imperativo ta pa semper tuma e dinamismo di turismo na cuenta y sigui tendencianan global, cual CEO di A.T.A. a comparti.
Despues di esaki, CMO di AHATA Sr. Jim Hepple a comparti desaroyonan clave den e sector hotelero y otronan, cu esnan presente. Mientras cu Sr. Fazio a pasa den e proyecto di aeropuerto ‘Beatrix 2030’.
Sr. Gregg Wasiak di The Concept Farm, agencia di advertising pa Aruba, a elabora riba un campaña nobo pa Aruba. E campaña ta pone e hende di Aruba central y ta conta locual Aruba ta significa y ofrece pa medio di e personahenan aki den nos comunidad.
Aruba Tourism Authority ta gradici tur participante pa nan aporte continuo. E participacion na ATCA 2018 ta indica caba cu e interes den nos destinacion ta uno continuo, pero uno cu ta exigi trabou y dedicacion pa di es manera ey mantene e interes na e nivel aki.


text:
Ken no konose bolo di manteka, un bolo simpel i dushi pa kome. Un bolo kubo por kombine ku yen kos manera, chuculati, pruimu, ponche crema, pistache i hopi otro kos mas.
Ingredienten:
1 liber di manteka
1 liber di suku
1 liber di ariña di pan
10 webu
1 kuchara di kome kuné di baking powder
1 kuchara di kome kuné di vanilla
½ kup di awa Foodcolor ( e por ta geel, berde of roos)
Preparation:
Sende e fornu for di trempan i lage keinta pa mas o menos 45 minuut. Pa prepara e bolo, un ratu prome ta saka e manteka for di ijskast pa asina e por bira un tiki moli. Pa mas fasil tambe ta sefta e ariña di pan pone kla pa mas despues. Ora ta kla ku e ariña ta pone e manteka i suku huntu i batinan ku mixer te ora nan bira fini. E ta keda manera un krema.
Despues ta pone e webunan i e kuchara di vanilla den e krema. Bruha e meskla aki bon pa despues agrega e ariña di pan, e kuchara di baking powder i e kup di awa. Bati e meskla aki hopi bon ku e mixer pa despues bashe den un forma.
Pa duna e bolo un tiki kolo, ora e meskla ta den e forma por drup un tiki di e foodcolor (e por ta un, dos te tres kolo) den e meskla i djis drei é un tiki rond levemente ku e punta di kuchara of un toothpick. Ora ta kla ta pone e bolo den e fornu na 450 grado pa mas o menos un ora. Despues ta sake e bolo for di e forma i pone riba un schaal. No ta nesesario pa pone adorno. E ta baha bon ku un kopi thee bon kajente.


text:
Aki Hoshino Hot Model
Tags: actressAki Hoshino, hot actressAki Hoshino, hotAki Hoshino,Aki Hoshino profile,Aki Hoshino biography,Aki Hoshino wiki,Aki Hoshino gossips,Aki Hoshino images,Aki Hoshino pics,Aki Hoshino wallpapers,Aki Hoshino photos,Aki Hoshino habits,Aki Hoshino height,Aki Hoshino full name,Aki Hoshino new movie stills,Aki Hoshino stills,Aki Hoshino hot photos, actressAki Hoshino love,Aki Hoshino hidden pics, actressAki Hoshino hidden cam videos, actressAki Hoshino tastes, famous actressAki Hoshino, hot modelAki Hoshino,Aki Hoshino hidden cam pics,Aki Hoshino hot gallery, hot actressAki Hoshino photo gallery,Aki Hoshino photo shoot,Aki Hoshino new stills,Aki Hoshino swimsuit photos,Aki Hoshino swimsuit pics,Aki Hoshino marriage,Aki Hoshino Wikipedia,Aki Hoshino transparent dress,Aki Hoshino assets,Aki Hoshino upskrit,Aki Hoshino bikini,Aki Hoshino hot bikini,Aki Hoshino two piece bikini,Aki Hoshino biodata,Aki Hoshino native,Aki Hoshino birthday,Aki Hoshino partner details,Aki Hoshino parents,Aki Hoshino childhood pics,Aki Hoshino navel pics,Aki Hoshino below navel saree,Aki Hoshino thighs,Aki Hoshino cell phone number,Aki Hoshino mobile number,Aki Hoshino address,Aki Hoshino contact number,Aki Hoshino sister,Aki Hoshino siblings,Aki Hoshino fashion show,Aki Hoshino lips,Aki Hoshino hot looks,Aki Hoshino weight,Aki Hoshino diet,Aki Hoshino lip kiss,Aki Hoshino plastic surgery,Aki Hoshino sexy, sexyAki Hoshino wallpapers,Aki Hoshino,Aki Hoshino hot stills photos,Aki Hoshino bikini bra panty,Aki Hoshino hot navel,Aki Hoshino topless,Aki Hoshino innerwear,Aki Hoshino magazine cover page
Subscribe to: Post Comments (Atom)


text:
kRALENDIJK - Riba inisiativa konhunto di direktor di Rijksdienst Caribisch Nederland (RCN), Kolegio Ehekutivo di entidat públiko di Boneiru i riba petishon di Representante di Reino, lo bai tin un reunion riba 12 di aprel, 2 or di mèrdia, kaminda ta invitá tur dunadónan di trabou ku ta afiliá na PCN.
Na un otro momento nan lo hasi un yamada riba dunadónan di trabou na Islanan ariba i tambe entidat públiko Sint Eustatius i Saba. Durante e reunion e partidonan konhuntamente ke konsiderá i pensa riba ki papel nan lo por hunga komo dunadónan di trabou den e kuestion aki.